Domovina - Radio-televizija Unsko-sanskog kantona\nSve vijesti koje uključuju pojam: Domovina\nDOMOVINA I MLADI: MLADI LJUDI UZ PUNO RADA USPJEŠNI PODUZETNICI U SVOJOJ ZEMLJI\nBIHAĆ, 25. novembra – Jedan od mladih ljudi koji su ostali i pronaći budućnost u svojoj domovini jeste Denis Ćenanović. Denis je danas uspješan poduzetnik, jedan je od pozitivnih primjera mladih koji su nakon srednje škole i fakulteta odlučili ostati u BiH i pokrenuti vlastiti biznis. Uz mnogo truda, rada i odricanja ...\nDNEVNA DOZA ZABAVE – GOSTI: ERMIN BEGANOVIĆ I IRHAN BEGANOVIĆ\nBIHAĆ, 20. februara - Projekt naziva „Slike i priče iz naših davnina“ implementiran je u gradu Cazinu, a podržali su ga IOM Bosna i Hercegovina i British Embassy Sarajevo. Voditelj projekta je Neformalna grupa mladih ljudi Cazin a radi se o fotografijama naše domovine iz zraka. S nama su danas bili Ermin Beganović, ...\nNAKON RADNE DECENIJE U SLOVENIJI VRATIO SE NEDŽAD U RODNI KRAJ, JER POSLA IMA I OVDJE...\nBUŽIM, 22. decembra - Čežnja za porodicom i Bosnom, uslovila je tridesetdvogodišnjeg Nedžada Erdića iz Bužima da se nakon 10 godina, radno provedenih u Sloveniji, vrati u svoj rodni kraj. Nije se pokajao jer posla kaže ima i ovdje. Odmah po povratku, aprila ove godine, osnovao je molersku firmu i sa još jednim radnikom ...\nUOČI DANA DRŽAVNOSTI BIH: UČENICI I NASTAVNICI OSNOVNE ŠKOLE HARMANI II SVOJOJ DOMOVINI ZA ROĐENDAN\nBIHAĆ, 23. novembra - Učenici i nastavnici Osnovne škole "Harmani II" jučer su u prepunoj sali Kulturnog centra Bihać upriličili prigodnu manifestaciju povodom Dana državnosti BiH. Održan je kraći historijski sat kojim je ukazano na važnost 25. novembra 1943-e godine i odluke ZAVNOBIH-a jer su tada ...\nDAN DRŽAVNOSTI BIH: POLAGANJE CVIJEĆA I ODAVANJE POČASTI ZA PATRIOTE KOJI SU ŽIVOTIMA BRANILI SVOJU ZEMLJU\nBIHAĆ, 22. novembra - Skupštinski zastupnici i članovi Vlade predvođenim prvim čovjekom USK Mustafom Ružnićem povodom 25. novembra, Dana državnosti BiH položili su cvijeće, proučili fatihu, te odali počast onima koji su svojim životima uspjeli sačuvati državu Bosnu i Hercegovinu. Današnje delegacije, ...\nJEDNA SI JEDINA: MALIŠANI GRADSKOG VRTIĆA BIHAĆ ZA DAN DRŽAVNOSTI SVOJE DOMOVINE\nBIHAĆ, 22. novembra - Povodom 25. novembra, Dana državnosti Bosne i Hercegovine, Gradski vrtić Bihać je u sali Tehničke škole, organizirao svečanost pod nazivom „Jedna si jedina“. Tradicionalno obilježavanje rođendana našoj domovini popratio je veliki broj posjetilaca, a djeca su na samo sebi svojstven ...\nBIHAĆ, 18. oktobra - U sklopu obilježavanja godišnjice 5. Korpusa, sinoć je u punoj Sali Muzeja AVNOJ-a organizirana promocija knjige Jusufa Bajrektarevića „Radi Tebe“. Na prvu knjigu u kojoj su zabilježena svjedočanstva pripadnika 5. Korpusa koji su 90-tih živjeli i radili u evropskim zemljama čekalo se ...\nBIHAĆ, 22. Aprila - Kod nas se međutim, malo ili skoro nikako ne govori o Bosni i Hercegovini, sa historijskog i jezičkog aspekta, pogotovo mlađim generacijama, što je veoma pogubno u vrijeme, kada još žive ideologije, koje žele njen nestanak i negiraju sve što je bosansko. Njihovo djelovanje može prestati ...


Ko je Karl Nehamer?! Kakve je veze novi kancelar Austrije imao sa Srbijom?! /FOTO/ - Informer Ad\nNovi lider Narodne partije Austrije (OVP) Karl Nehamer važi za hardlajnera, koji bi mogao stranku vratiti na stari konzervativniji put\nDoskorašnji lider Sebastijan Kurc, koji je odlučio da se povuče iz politike, u potpunosti je reformisao stranku, promenio joj "političku boju" iz crne u tirkiznu, i značajno podmladio rukovodeće kadrove.\nAUSTRIJA IMA NOVOG KANCELARA! Karl Nehamer na čelu države poručio - VELIKA MI JE ČAST /FOTO/ sledeća vest\nSive eminencije u stranci, guverneri u više austrijskih pokrajina, odlaskom Kurca ponovo su ojačali svoj uticaj u stranci, koji su delimično bili izgubili zbog striktnog insistiranja prethodnog lidera da samo on donosi odluke kako personalne, tako i u vezi kursa stranke. Nehamer važi za hardlajnera, što je dokazao na mestu ministra unutrašnjih poslova, kada je vodio striktnu politiku prema migrantima.\nPosebno je bio kritikovan za strogi stav kada se vodila diskusija o prijemu izbeglica iz Avganistana.\nNa meti javnosti našao se posle terorističkog napada u Beču, 2. novembra prošle godine.\nOptuživan je da pripadnici Ministarstva unutrašnjih poslova nisu sprečile atentat. Međutim Nehamer je pripisao krivicu svom prethodniku Herbertu Kiklu, aktuelnom lideru Slobodarske partije (FPO), i skandalima u obaveštajnoj službi za borbu protiv terorizma.\nNehamer je postao aktivan u partijskoj organizaciji OVP nakon što je napustio vojsku, u početku je radio sa partijskom akademijom. Zatim je bio načelnik odeljenja službe i mobilizacije u sedištu stranke od 2007. do 2008. godine, a odeljenja za obuku i umrežavanje od 2008. do 2009. godine. Zatim je postao direktor udruženja Donje Austrije partijske akademije i smatran je bliskim tadašnjem zameniku guvernera Volfgangu Sobotki.\nSrbija Austrija kancelar lider karl nehamer


Za nastavak NBA lige potrebno 15.000 testova - Sportklub\nZa nastavak NBA lige potrebno 15.000 testova\nNBA Autor:Aleksandra Radivojević2. maj. 20209:12 > 9:14\nČelnici najvećih sportkih takmičenja pokušavaju da pronađu način za nastavak sezone, nakon što se situacija sa pandemijom virusa korona smiri. Komesar NBA lige Adam Silver rekao je da postoji mogućnost da se završnice NBA i WNBA lige odigraju u Las Vegasu.\nSiver je istakao i da još uvek ne može da se priča o tačnom datumu nastavka sezone, ali su iz NBA lige odredili i tačan broj testova na COVID-19 ukoliko bi sezona bila nastavljena.\nZa bezbedan nastavak NBA lige potrebno je 15.000 kompleta za testiranje na COVID-19.\nNekoliko kompanija koje se bave proizvodnjom ovih kompleta za testiranje zainteresovano je da to uradi za potrebe NBA igrača, trenera, osoblja, zaposlenih u klubovima, prenosi ESPN.\nIpak, Silver je još ranije naglasio da liga ne može da zahteva tu količinu testova zbog potreba nastavka sezone, ukoliko pre toga javni zahtev za broj testova još uvek nije ispunjen. Shodno tome, ni proizvođači testova ne mogu da garantuju da će javna potražnja biti zadovoljena, u trenutku kada NBA želi da nastavi sezonu.\nKako navodi Njujork Tajms, menadžer hotela „Resort International“ Kevin Drejper spreman je da ponudi najbezbedniji i najjeftiniji plan za NBA i WNBA igrače kako bi se i tokom odigravanja završnice tih liga sprovodio određeni karantin za sve učesnike.


Sencor SCG2051BK mlin za kafu cena, cene Srbija, prodaja Beograd Novi Sad Niš\nSencor SCG2051BK mlin za kafu cene\nSencor SCG 2051BK - Karakteristike - Tip: Električni mlin za kafu Snaga: 150W Nivo buke: 85dB(A) Fizičke karakteristike - Boja: Crna Dimenzije: 176mm x 116mm x 116mm Masa: 0.770kg Dužina kabla: 95cm Materijal: Čelični noževi Stanje: Nekorišćeno Ostalo - Dodatne funkcije: Anti-slip feet Reklamacioni period - Reklamacioni period: 24 meseca... specifikacija\ncena od 2.599,00 do 2.990,00 din | prodavnica (2)\nKarakteristike - Tip: Električni mlin za kafu Snaga: 150W Nivo buke: 85dB(A) Fizičke karakteristike - Boja: Crna Dim.: 176mm x 116mm x 116mm Masa: 0,770kg Dužina kabla: 95cm Materijal: Čelični noževi Stanje: Nekorišćeno Ostalo - Dodatne funkcije: Anti-slip feet Reklamacioni period - Reklamacioni period: 24 meseca\nEPonuda nije internet prodavnica već Vam omogućava da brzo i lako nađete Sencor SCG2051BK mlin za kafu po najjeftinijoj ceni. Naš cilj je da kupci budu što bolje informisani o ponudi Sencor mlin za kafu SCG2051BK na tržištu Srbije. Vrlo lako nalazite željeni proizvod za kategoriju Mlinovi za kafu cene, ne morate da lutate od sajta do sajta za Sencor Mlinovi za kafu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sencor SCG2051BK mlin za kafu sa PRODAVCEM. EPonuda ne može da garantuje potpunu tačnost specifikacije i slika za Sencor SCG2051BK mlin za kafu. Pre kupovine, podatke za Sencor mlin za kafu SCG2051BK proverite na sajtu PROIZVOĐAČA.


Svetska banka: Ove godine novac za vanredne situacije i razvoj dece - European Western Balkans\nSvetska banka: Ove godine novac za vanredne situacije i razvoj dece\nAutor EWB 12. 07. 2017. 12. 07. 2017.\nSvetska banka; Foto: Wikimedia Commons\nTRST – Srbija će u ovoj kalendarskoj godini od Svetske banke dobiti sredstva za projekte unapređenja razvoja dece u ranom detinjstvu, kao i za delovanje u slučajevima proglašenja vanredne situacije, najavio je danas regionalni potpredsednik za Evropu i centralnu Aziju Siril Miler, koji je konstatovao da su napori uloženi u finansijsku stabilizaciju zemlje počeli da se isplaćuju.\nMiler je, na sastanku sa delegacijom Srbije u Trstu, koju predvodi premijerka Ana Brnabić, rekao da je veoma srećan što čuje da predsednica srpske vlade najavljuje ostvarivanje onoga što je prethodna vlada zacrtala.\nGovoreći o javnom sektoru u Srbiji, Miler je istakao da bi fokus trebalo da bude na njegovoj reformi, kako bi privatni sektor postao motor srpskog razvoja.\n“Napori koje ste uložili u finansijsku stabilizaciju počinju da se isplaćuju”, konstatovao je Miler.\nPremijerka Brnabić upoznala je predstavnike Svetske banke sa ekonomskim napretkom koji je Srbija ostvarila, poput finansijske stabilnosti, dobre ekonomske perspektive, sprovedenim prvim delom reforme javne uprave…\n“Biće još teških koraka i zato je važno da nastavimo reforme, da se obezbedi stabilnost, da bude brži razvoj BDP-a, da se smanji nezaposlenost…”, navela je Brnabić i naglasila da je Srbija na pravom putu.\nOna je podvukla da ubrzanje ekonomskog rasta ostaje prioritet Vlade Srbije i da je Srbija posvećena sprovođenju neophodnih reformi, poput reforme državne uprave i javne administracije, gde je imala snažnu podršku Svetske banke.\nBrnabić je dodala da će se truditi da upravlja vladom tako da vlada radi kao tim, odnosno da bude premijerka koja će se uzdati u svoje ministre.\n“Oni su profesionalci, imaju neophodno znanje i nema razloga da se ne oslanjam na njih”, rekla je Brnabić.\nPremijerka je objasnila da će prioritete nove vlade ministri zajednički odrediti.\n“To je model koji želim da predstavim ovde u Trstu, veoma timski orijentisana vlada”, rekla je Brnabić.\nPredstavnicima Svetske banke poručila je da je za našu zemlju veoma važno dobro pozicioniranje na Duing biznis listi, jer je to ključni indikator našeg napretka.\nBrnabić je istakla da je zajednički rad svih ministara na unapređenju poslovnog okruženja u Srbiji veoma važan i da Srbija ostaje tome posvećena i dalje.\nOna je dodala da je ostvareni napredak Srbije na Duing biznis listi Svetske liste jedan od zajedničkih rezultata i da će i ona sa svojim timom nastaviti da radi na tome, jer je to snažan podsticaj za investicije.\nDelegaciju Srbije, na današnjem sastanku, činili su ministri finansija i infrastrukture Dušan Vujović i Zorana Mihajlović, dok je, pored Milera, bila i direktorka Svetske banke za Srbiju, zapadni Balkan, Evropu i centralnu Aziju Linda Van Geler.\nAna BrnabićBerlinski procesSamit u TrstuSiril MilerSvetska banka\nDačić: Berlinski proces znak zaintresovanosti EU za region\nGerdžaliju: Ne čekajmo da Evropa radi naš domaći zadatak\nProcenjivanje ekonomskog prisustva Rusije u Srbiji\nKatarina Anđelković 09. 03. 2018. 09. 03. 2018.\nOtvaranje poglavlja 6 – Pravna sigurnost za srpske kompanije\nVuk Velebit 11. 12. 2017. 11. 12. 2017.


Konačni rezultati izbora - Televizija Kopernikus TV K::CN\n06/05/2016 | Politika\nRepublička izborna komisija (RIK) proglasila je sinoć konačne rezultate vanrednih parlamentarnih izbora, prema kojima je lista okupljena oko SNS osvojila najviše – 1.823.147 (48,25 odsto) glasova, odnosno 131 mandat, prenosi Tanjug.\nU novi saziv republičkog parlamenta ušlo je još 11 lista.\nOvim proglašenjem počeo je da teče rok za formiranje novog saziva Skupštine Srbije.\nPrema izveštaju o ukupnim rezultatima izbora, lista SPS-JS osvojila je 413.770 glasova (10,95 odsto) i 29 mandata, SRS 306.052 (8,10 odsto) i 22 mandata, a lista „Dosta je bilo“ 227.626 (6,02 odsto), odnosno 16 mandata.\nToliko mandata imaće i DS, koja je osvojila 227.589 glasova (6,02 odsto), dok će koalicija Dveri-DSS, koja je osvojila 190.530 glasova (5,04 odsto), imati 13 mandata, što je slučaj i sa koalicijom LDP-LSV-SDS, koja je osvojila 189.564 glasova (5,02 odsto).\nU parlament je ušla i SVM, koja je osvojila 56.620 glasova (1,50 odsto) i četiri mandata, lista Muamera Zukorlića, koja je osvojila 32.526 glasova (0,86 odsto) i dva mandata, SDA Sandžaka, koja je osvojila 30.092 glasova (0,80 odsto) i dva mandata.\nPo jedan mandat imaće Zelena stranka, koju je podržalo 23.890 građana (0,63 odsto), i Partija za demokratsko delovanje, za koju je glasalo 16.262 birača (0,43 odsto).\nOd momenta proglašenja konačnih rezultata izbora počinju da teku rokovi za dodelu mandata poslanicima u roku od 10 dana i za konstituisanje parlamenta u roku od 30 dana.\nU izveštaju o ukupnim rezultatima izbora za poslanike piše da je u biračkom spisku bilo upisano 6.739.441 glasača, da je glasalo njih 3.778.923, a da je bilo 3.667.915 važećih glasačkih listića.\nRIK je prethodno odbacio kao neosnovan prigovor Dragana Obradovića zbog nepravilnosti u sprovođenju ponovljenog glasanja na biračkom mestu 22 na Novom Beogradu, koji je naveo da mu je prilikom dolaska na biračko mesto prišla grupa ljudi pozivajući ga da glasa za Dveri-DSS, a da je među njima bio i lider „Dosta je bilo“ Saša Radulović.


IslamBosna » RVI iz Goražda ogorčeni revizijom: Na sceni je sječa invalida\nRVI iz Goražda ogorčeni revizijom: Na sceni je sječa invalida\ngorazde, ratni vojni invalidi\nOd 45 ratnih vojnih invalida koji su do sada prošli postupak revizije pred Institutom za medicinsko vještačenje u Sarajevu samo ih je 15 zadržalo isti status, kod njih 12 procenat invalidnosti je smanjen, a 18 je izvedeno iz prava. U Savezu RVI BPK „Sinovi Drine“ Goražde, ovakve podatke smatraju poražavajućim, jer je ista institucija ratnim veteranima najprije dala, a sada oduzela prava iako se njihovo zdravstveno stanje u međuvremenu nije promijenilo.\n– Imamo ratnog vojnog invalida sa povredama glave i ruke koji je na ranijim pregledima pred istim Institutom imao 80 posto invalidnosti, a sada je vraćen na 40 posto. To je velika sramota za ljude koji borcima rade takve stvari. Ako se ovakav trend nastavi na kraju revizije većina ljudi iz Goražda, koji su dali dijelove tijela i išli nesebično u borbu, bit će izvedena iz prava bez ikakvih realnih osnova – kaže predsjednik SRVI Safet Sijerčić.\nDodatnu poteškoću predstavlja činjenica da u izdatim rješenjima RVI nije omogućeno pravo žalbe, već se za svoja prava trebaju boriti pred Vrhovnim sudom FBiH za što većina nema sredstava.\n– U ovaj problem moraju se uključiti i sve relevantne institucije jer ovo je problem za sve patriote u BiH koji su branili ovu državu. Iskoristit ćemo sve zakonom dozvoljene mogućnosti, poduzeti čak i drastičnije mjere, jer SRVI BPK je jedinstvenog stava da je ovo sječa RVI – ističe Sijerčić.\nU slučaju nastavka grubog kršenja prava RVI Predsjedništvo Saveza RVI BPK „Sinovi Drine“ Goražde najavilo je da će svoje članove pozvati na bojkot revizije i uputiti zahtjev za izuzeće Instituta za medicinsko vještačenje u Sarajevu iz ovog procesa.\nNa vanrednoj sjednici Predsjedništvo je zatražilo hitnu sjednicu Predsjedništva SRVI BiH, u prisustvu predstavnika Ministarstva za boračka pitanja FBiH i Instituta. “Sinovi Drine” zahtijevaju da prilikom pregleda RVI iz BPK u komisiji bude i član SRVI BPK, te da se preispita odgovornost članova ljekarskih komisija koji su donijeli kontradiktorne nalaze na ranijim i posljednjoj reviziji invalidnosti.\nZaključke Predsjedništva SRVI podržala je i Koordinacija boračkih udruženja, koja okuplja predstavnike SRVI, Organizacije porodica šehida i poginulih boraca, Udruženja demobilisanih boraca, Unije veterana i Udruženja „Svjetlost Drine“. Oni su zatražili i ponovnu reviziju do sada izdatih rješenja, te hitan sastanak sa ministrom Zukanom Helezom, koji je najavljen za petak. Od Vlade BPK Goražde bit će zatražena sredstva za finansiranje advokata koji će zastupati oštećene RVI.


Deponija stigla na korak do kuća : Nadlanu.com\nObjavljeno 13. okt 2013. / 18:35:08\nMeđutim, otpad ne samo da još nije počeo da donosi prihode, već smeće ozbiljno preti da ugrozi stanovništvo čije kuće se nalaze nadomak deponije.\nKamioni koji izručuju đubre iznad koga lete jata vrana je prizor koji Radoslav Šapić i njegova porodica gledaju svakodnevno.\nTokom četrdeset godina otkako živi ovde, kaže, deponija je rasla, a đubre je stiglo na stotinak metara od kuće.\n"Kad sam ja uzeo ovo imanje, to đubre nije ni bilo tu uopšte. Evo šta su napravili, katastrofa. Još sad ako dođu do kuće, bolje da me isele odavde", kaže Radoslav.\nStanovnici susedne ulice dele iste muke. Iako pripada gradskoj mesnoj zajednici "1. maj" i nosi ime borca za ljudska prava Martina Lutera Kinga, ulica je neasfaltirana i bez svetla, a smrad i štetočine deo su svakodnevice.\n"Deponija se sama po sebi nekad upali, naročito leti od vrućine. Tu je plastika, staklo... Oni su gasili pre nekoliko noći, celu dan i celu noć to je gašeno", priča Mirko Đuričić.\nU preduzeću "Čistoća" koje gazduje deponijom kažu da je ovo trenutno jedini način odlaganja otpada. Uz tvrdnju da poštuju zakonske propise, direktor Dejan Raonić kaže da je samo prošle godine izručeno 133.000 tona otpada i priznaje da ovako ne može još dugo.\n"U pitanju su godinu, dve dana, čini mi se. Ja kao direktor, posmatrajući kako se deponija širi, i način na koji to ide, ne vidim da je to održivo rešenje na neki duži period. Grad mora da nađe drugo rešenje za deponovanje otpada", kaže Raonić.\nGrad je otkupio još deset hektara nadomak postojeće deponije, kažu u lokalnoj samoupravi. Sa partnerima iz inostranstva razmatraju mogućnosti iskorišćenja otpada i dodaju da se od postrojenja u kojem bi se deponijski gas pretvarao u električnu ili toplotnu energiju nije odustalo. Član Gradskog veća Zoran Jovanović kaže da je projekat završen i čeka verifikaciju.\n"Postavljanje postrojenja za iskorišćenje biogas direktno je vezano za zatvaranje otpada. Iz tog razloga se stalo sa tim projektom. Rok od šest meseci niko u ovom trenutku nije pominjao jer za bilo koju tehnologiju koja se spominje, potrebno je godinu i po do dve dana za realizaciju", navodi Zoran Jovanović.\nBrzih i parcijalnih rešenja neće biti, tvrde predstavnici grada i dodaju da postojeća deponija ostaje na istom mestu. U najboljem slučaju, zatvorena i rekultivisana, u skladu sa evropskim standardima.


Komercijalna banka, prva u Evropi, implementirala NICE Uptivity – sistem za kvalitativni monitoring poslednje generacije\n29 августа, 2017 at 1:58 PM\nKompanija Algotech je, tokom avgusta meseca, u Komercijalnoj banci a.d. Beograd implementirala sistem poslednje generacije za optimizaciju rada zaposlenih i kvalitativni monitoring. Ovaj projekat predstavlja prvu implementaciju najnaprednijeg NICE sistema nove generacije u Evropi.\nUspešna realizacija NICE Uptivity sistema će klijentima Komercijalne banke omogućiti kvalitetniju, bolju i efikasniju uslugu, a banci omogućiti neposredan uvid u rad i učinak zaposlenih.\nSistem je omogućio snimanje razgovora i ekrana zaposlenih (audio i video pozivi, co-browsing sesije – snimanje ekrana agenata u toku interakcije sa klijentom) na različitim lokacijama i u različitim odeljenjima banke.\nNa taj način vodeća banka u Srbiji će unaprediti brigu o korisnicima svojih usluga, efikasnost poslovanja, identifikovati potencijalne slabosti, podići nivo kvaliteta pružene usluge, a sve to u saglasnosti za zakonskom regulativom.\nOpšta bolnica Bel Medic unapređuje brigu o korisnicima implementacijom najsavremenijeg kontakt centra\nAlgotech Digital Signage Day


Šta sve radi farmaceut?, Sveti Arhangel Novi Sad\nBlog Šta sve radi farmaceut?\nŠta sve radi farmaceut?\nZavršili ste srednju farmaceutsku školu, a posle toga upisali fakultet. Sve to jako lepo zvuči, ali vam možda nije u potpunosti jasno čime ćete se tačno baviti. Svakako znate da zaposlenje možete da pronađete u okviru državne ili privatne apoteke, odnosno u farmaceutsko - hemijskoj industriji, a na kojoj ćete radnoj poziciji biti zaposleni isključivo zavisi od nivoa obrazovanja do koga ste stigli.\nNaime, obično osobe koje završe srednja školu i kvalifikuju se za zanimanje farmaceutski tehničar rade u apotekama. A ako steknu fakultetsku diplomu, mnogo su veće šanse da posao pronađu u proizvodnom pogonu u okviru farmaceutsko - hemijske industrije, gde će se baviti istraživanjima i kontrolom kvaliteta izrade lekova, te mogu biti zaposleni i na poziciji farmaceut - informatičar ili klinički farmaceut.\nNaravno da postoji mogućnost zaposlenja i u specijalizovanim institutima, a u okviru kojih će farmaceuti da budu angažovani na različitim istraživanjima. Takođe, postoji mogućnost i da pronađu posao u Institutu za zdravstvenu zaštitu ili u Institutu za javno zdravlje, ali i u mnogim drugim specijalizovanim institucijama.\nSve što ima veze sa lekovima na različitim nivoima, je područje rada farmaceutskog tehničara i diplomiranog farmaceuta. A to znači da lica koja steknu jedno od ova dva zvanja mogu raditi na poslovima kako izrade i provere kvaliteta lekova, tako isto i njihovog izdavanja pacijentima, uopšteno govoreći.\nU principu to šta sve radi farmaceut, bez obzira da li je u pitanju farmaceutski tehničar ili diplomirani farmaceut isključivo zavisi od kompanije u kojoj je zaposlen.\nU suštini može i da učestvuje u pripremi krema, te čajnih mešavina i drugih lekovitih preparata u apotekama i specijalizovanim laboratorijama. Takođe može i da vrši određena analize koje su potrebne, a primarno se misli na fizičko - hemijske analize, kao i na biološke. Sem toga, često farmaceutski tehničar, odnosno farmaceut može da učestvuje i u proizvodnji kako kozmetičkih i farmaceutskih preparata, tako i lekova, a što opet sve zavisi od toga u kojoj kompaniji je zaposlen.\nUkoliko je u pitanju specijalizovana laboratorija, farmaceut vodi računa i o ispitivanju dejstava lekova, kao i o primeni važećih standarda u oblasti farmaceutske industrije.\nU poslovne obaveze lica koja steknu zvanje farmaceutski tehničar ili diplomirani farmaceut spada i davanje uputstava o lekovima, koje prethodno pacijentima prepišu lekari, potom davanje saveta o brojnim reakcijama do kojih može da dođe prilikom korišćenja određenog leka ili drugog medicinskog sredstva i slično.\nVrlo je važno da farmaceut ima položen stručni ispit, a mnoge kompanije koje zapošljavaju lica na ovim radnim pozicijama zahtevaju i određeni nivo poznavanja engleskog jezika, odnosno rada na računaru. Takođe je obavezno i da bude na stažu u trajanju od jedne godine, ali svakako to treba na vreme proveriti.\nU principu, očekuje se da je osoba koja takve poslove obavlja na prvom mestu uredna, odgovorna i precizna, te da je emotivno stabilna, a podrazumeva se da komunikacijske veštine treba da joj budu na visokom nivou.


Datum kreiranja utorak, 09 oktobar 2018 05:12\nZavršen je konkurs za izbore direktora JP „Kolubara“ i JKP „Polet“. Grad raspisao i interni konkurs za popunjavanje izvršilačkog mesta u Odeljenju urbanizma, a na sajtu je donedavno bio i konkurs za radno mesto u Odeljenju za razvoj. Po za sada nezvaničnim informacijama na jedno od pomenutih radnih mesta ide sadašnji pomoćnik gradonačelnika Miroslav Pimić.\nPred gradskim odbornicima naćiće se predlozi Komisije za izbor direktora u JP “Kolubara” gde Komisija predlaže aktuelnogg vd direktora Zorana Mitrovića I za direktora JKP “Polet” gde Komisija predlaže takodje aktuelnog vršioca dužnosti direktora Slobodana Andrića.\nIpak pred odbornicima se neće naći predlog rešenja za interni konkurs za popunjavanje izvršilačkog mesta u Odeljenju urbanizma , gradjevine I zaštite životne sredine. Kako se navodi u samom konkursu na ovo mesto mogu konkurisati lica koja su već pod Ugovorom , a spekulacija na ovu temu I u Gradskoj upravi ima mnogo. Za sada je izvesno da će na ovo mesto doći lice iz jednog od javnih preduzeća, a da se zapravo radi o postojećem sistematizovanom mestu ekološkog inspektora. Ono što se može pretpostaviti shodno partokratskom sistemu jeste da na ovo mesto dolazi član(ica) vladajućeg SNS-a.\nDrugi pak javni konkurs koji se do nedavno mogao videti na sajtu grada je bio konkurs za radno mesto u Odeljenju za razvoj . Za sada nepotvrdjene I nezvanične informacije govore da se radi o prijemu za Miroslava Pimića aktuelnog pomoćnika gradonačelnika u stalni radni odnos s obzirom da se radi o radnom mestu za koje je dobijena saglasnost od ministarstva.\nNaime Pimić je na radno mesto pomoćnika gradonačelnika imenovan rešenjem samog gradonačelnika, a nakon razrešenja Saše Simića donedavnog drugog pomoćnika u javnosti se govorilo I o smeni Pimića koja treba da usledi. Kako je pak Simić svoje ranije radno mesto u Poreskoj upravi zamrznuo pa ga je ono I čekalo , očito je bilo potrebno I radno mesto za pomoćnika Pimića.\nUkoliko se ove informacije I potvrde gradonačelnik će ostati bar trenutno sa jednim pomoćnikom NIkolom Radojičićem koji je na to mesto došao svojevremeno po predlogu SPS-a sa mesta člana Veća. Zanimljivo je recimo da gradonačelnik mesto predsednika Organizacionog odbora upravo održane Čvarkijade nije poverio svom članu s obzirom da Pimić dolazi iz redova naprednjaka već upravo Nikoli Radojičiću , što je isti na konferenciji za novinare I potvrdio.\nAko je , kako je na osnovu svih dešavanja jasno, Radojičić desna ruka gradonačelnika, ostaje da se vidi ko će onda biti leva.


Iz kabineta predsednika najpre je bilo saopšteno da on nije dobio pozivnicu, a kasnije su potvrdili da je stigla, ali sa zakašnjenjem. Na te navode nije bilo komenatara iz makedonske vlade, osim tvrdnje da je Ivanov bio uredno pozvan, kao i svi ostali predstavnici vlasti i diplomate.\nIvanov je prošle nedelje "čestitao" građanima Makedonije potpisivanja Protokola o prijemu Makedonije u NATO, uz opasku da je taj primej "koštao" državu i građane odustajanje od ustavnog imena, nacionalnog identita i makedonskog jezika. Ivanov je, inače, prošle godine odbio da potpiše ukaz o stupanju na snagu Prespanskog sporazuma, što je bio uslov za učlanjenje u NATO.\nmilan hahahahahahaha v\nM.L Kako li ce NATO pretrpeti taj udarac koji im je zadao Ivanov ?\nČitalac Da se podizala RUSKA ZASTAVA - gospodin bi DOTRČAO ČETVORONOŠKE da je prvi poljubi...


Beograd -- Uvajanje Zakona o pravima haških optuženika i njihovih porodica predstavlja jedan od vidova restauracije režima Slobodana Miloševića. Taj zakon je suštinski pogrešan, i pokazuje nespremnost nove vlasti da prihvati pravila Evropske unije, saglasili su se učesnici tribine u Centru za ...\nNovi Sad -- Skupština Vojvodine uputiće republičkom parlamentu predlog zakona kojim se van snage stavlja nedavno usvojeni zakon o pomoći haškim optuženicima i njihovim porodicama, prenosi za B92 Dragan Gmizić. Nakon dvočasovne rasprave o nacrtu zakona koje je predložilo pokrajnsko Izvršno veće, ...\nNovi Sad -- Izvršno veće Vojvodine predalo je pokrajinskoj skupštini na usvajanje Predlog zakona kojim se predviđa ukidanje zakona o pomoći haškim optuženicima, iz Novog Sada izveštava Dragan Gmizić. Pokrajnsko Izvršno Veće izradilo je nacrt zakona kojim se predviđa ukidanje Zakona o pomoći ...\nBeograd -- Nevladina organizacija "Žene u crnom" protestovala je u utorak na Trgu Republike u Beogradu protiv usvajanja Zakona o pravima optuženih pred haškim Tribunalom i članovima njihovih porodica. Učesnici protesta nosili su transparente "Ne u naše ime, ne sa našim novcem", "Nećemo da plaćamo ...\nReformisti Vojvodine šalju 530 dinara haškim optuženicima\nNovi Sad -- Gradska organizacija Foruma žena Reformista Vojvodine sakupila je u utorak 530 dinara u akciji dobrovoljnog prikupljanja sredstava za pomoć "siromašnim osuđenicima" u Haškom tribunalu. Predsednica Foruma žena RV Vesna Reljin izjavila je novinarima na novosadskom Trgu Slobode da će novac ...\nFHP: zakon o pomoći haškim optuženicima znači solidarisanje sa njima\nBeograd -- Pravni analitičar Fonda za humanitarno pravo Jovan Nicić smatra da je država Zakonom o pomoći haškim optuženicima, odgovornost za ratne zločine počinjene u Hrvatskoj, Bosni i na Kosovu, podelila sa svim svojim građanima: “Jasno je da Zakon o pomoći haškim optuženicima jasno stavlja do ...\n“Zakonom o pomoći haškim optuženicima država štiti sebe”\nBeograd -- Iz vladajuće Demokratske stranke Srbije i dalje ostaju pri stavu da je Zakon o pomoći haškim optuženicima dobar i da ga ne treba menjati. Funkcioner te partije Nebojša Bakarec naglašava da je taj Zakon usvojen zbog interesa države i da se u pojedinim medijima i nevladinim organizacijama ...\nInicijativa za ukidanje zakona o pomoći optuženima u Hagu\nBeograd -- Nataša Perišić-Pavlović, Slavica Stojanović i Tanja Ignjatović pokrenule su u ime organizacije Žene u crnom akciju prikupljanja potpisa za ukidanje Zakona o pomoći haškim pritvorenicima i članovima njihovih porodica.


U prvoj fazi biće asfaltirano 13 ulica na Sajlovu\nU cilju poboljšanja osnovnih uslova za život u Sajlovu\nGrad Novi Sad je poslednjih nekoliko godina investirao preko 200 miliona dinara za komunalno uređenje ovog naselja.\nNakon što je na kompletnoj teritoriji Sajlova izgrađena kanalizaciona mreža i javno osvetljenje, Gradska uprava za građevinsko zemljište i investicije sada je pristupila radovima na asfaltiranju ulica u ovom naselju.\nU prvoj fazi, koja je u toku, biće asfaltirano 13 ulica, a sem kolovoza predviđeno je i uređenje bankina i postojećih kolskih prilaza, dok će odvođenje atmosferskih voda sa saobraćajnih površina biti rešeno kroz sistem otvorenih upojnih kanala.\nUgovorena vrednost ove investicije je blizu 122 miliona dinara, a izvođač radova je „Put-invest“ Novi Sad.\nTakođe, JKP „Vodovod i kanalizacija“ realizovaće izgradnju vodovoda, kako bi se u ovom naselju rešio i problem nelegalne mreže. Nastavak radova na putnoj infrastrukturi planira se u drugoj fazi, a sa krajnjim ciljem da, uređenjem 13,6 km saobraćajnica, problem neasfaltiranih ulica bude rešen na prostoru čitavog Sajlova.\nNa taj način će ovo naselje u kojem živi oko 4.000 stanovnika, a udaljeno je svega 8 km od centra grada, biti kompletno infrastrukturno opremljeno, čime će još jednom biti potvrđeno da Grad Novi Sad ima prioritetni cilj da se jednaki komunalni standardi uspostave u svim delovima gradske teritorije, navodi se u saopštenju.


Korona "zatvorila" Crnu Goru, hoće li biti sporta u ostatku regiona? | MONDOBA\nKorona zatvorila Crnu Goru hoce li biti sporta u ostatku regiona\nKorona "zatvorila" Crnu Goru, hoće li biti sporta u ostatku regiona? 0 Podijeli Podijeli na facebook Podijeli na twitter Podijeli na viber Pošalji na mail\nAutor Pavle Knežević 11.03.2020. / 09:31\nBudućnost će plej-of ABA igrati bez publike\nSportski događaji u Crnoj Gori igraće se bez prisustva publike, objavio je tamošnji ministar zdravlja Kenan Hrapović.\nTo znači da će košarkaši Budućnosti, a možda i Mornara igrati pred praznim tribinama. Ovo je posebno važno za Crvenu zvezdu, koja će verovatno protiv Podgoričana igrati u polufinalu plej-ofa ABA lige. Neki mečevi ABA 2 lige već su zatvoreni.\nBruklin zaustavio Lejkerse! Dalasu nije dovoljno Lukinih 38\nSa jedne strane, ovo košarkaški znatno olakšava posao aktuelnom šampionu i braniocu titule, ali opet, zdravlje je najvažnije i bezbednost ljudi treba da bude u prvom planu.\nŠto se tiče ostatka regiona, u Republici Srpskoj su već preduzete slične mere, a Vlada BiH trenutno zaseda i za očekivati je da će se doneti slična odluka.\nŠto se tiče Srbije, u KK Partizan kažu da nisu preduzeli još nikakve poteze ka eventualnom zatvaranju svojih utakmica, dok je FK Partizan igrao svoj meč protiv Spartaka uz prisustvo (malobrojne) publike.\nBroj obolelih u Srbiji se, međutim, od srede udvostručio, tako da se treba očekivati reakcija ovdašnje vlade. Kada se u obzir uzmu dešavanja širom sveta, uopšte nije neočekivano da se i u Srbiji preduzmu slične mere.\nHoće li Partizan imati podršku protiv Uniksa? Kako sada stvari stoje...\nSiti i Arsenal u "korona klubu": Ne igra se večeras!\nABA liga KK Budućnost Podgorica Crna Gora koronavirus navijači


Predsednik Srbije Aleksandar VuÄiÄ‡ (Foto Fonet Milica VuÄkoviÄ‡)\n"Moja molba Prištini i EU je da povedu računa o onima koji svakog dana govore o svojoj ugroženosti, a jedino što im je cilj napad na Srbe, dodatni pritisak na Srbe i dalje akcije pre svega na severu Kosova. Molimo ih da to ne čine. To je važno za stabilnost regiona, za sve naše ljude, kako Srbe, tako i Albance da sačuvamo mir", istakao je Vučić.\nPredsednik Srbije izjavio je i da je sa američkim senatorima, sa kojima se sastao pre neki dan, imao ne lake razgovore, te da je ponovio stav Srbije o ukrajinskoj krizi, dogovoren u zaključcima Saveta za nacionalnu bezbednost.\n"Čini mi se da smo kroz razgovor sa senatorima pokrenuli važne teme iz bilateralnih odnosa. Imali smo dobar razgovor koji produbljuje našu saradnju", rekao je Vučić novinarima, nakon što je uručio Orden predsedniku Evrodžasta Ladislavu Harmanu.\nPreneo je da je sa senatorima razgovarao o temema koje, kaže, nisu ni lake ni jednostavne za Srbiju – o Ukrajini, odnosu Zapada prema Rusiji, pozicioniranju Srbije.\n"Ja sam ponovio stavove Srbije koji su zauzeti u zaključcima Saveta za nacionalnu bezbednost, koje je Vlada usvojila", rekao je Vučić. On je izrazio uverenje da će Srbija nastaviti saradnju i dalje unapređenje odnosa sa SAD.


Studenti BLC-a na Školi demokratije – BLC Banja Luka College\nStudentkinje BLC-a Tatjana Malić, Zorana Kovačević i Dajana Radujković učestvovale su na ovogodišnjoj školi demokratije u organizaciji njemačke Fondacije Friedrich Ebert.\nFES je već dvanaest godina aktivna u Banja Luci, Centar za međunarodne odnose Banja Luka i Centar za međunarodne studije iz Zagreba tradicionalno organizuju Školu demokratije u Banja Luci za studente iz Banja Luke, Tuzle, Zagreba i Podgorice. Ovogodišnja, četrnaesta po redu, Škola demokratije održana je u Banjoj Luci u periodu od 19. do 22. oktobra 2015. u hotelu “Bosna” i pohađalo ju je tridesetak polaznika.\nPolaznici su imali priliku slušati poznate profesore iz Zagreba, Beograda, Banja Luke i Tuzle o različitim temama iz oblasti političkih i ekonomskih nauka, komunikologije i sociologije.\nRaspravljalo se o pitanjima etničkog, državnog i evropskog identiteta, autoritarnoj političkoj kulturi, političkom sistemu BiH, aktuelnoj izbjegličkoj krizi, slobodi medija, ulozi žena u političkom životu zemalja regije, regionalnoj saradnji na prostoru Jugoistočne Europe, a samostalno su organizovali radionicu o Evropskoj uniji i njenim vrijednostima.\nCilj ove škole je okupiti mlade ljude sa prostora Zapadnog Balkana kako bi produbili i stekli nova znanja u ovim oblastima, i kako bi se dao doprinos razbijanju stereotipa i predrasuda koji su prisutni na ovim prostorima a ono što je veoma bitno za ovaj skup je i druženje studenata iz različitih sredina koji do sada nisu imali prilike da borave u Banjoj Luci. Sudeći po njihovim impresijama student iz drugih država su puni pozitivnih utisaka o Banjoj Luci izražavajući želju da ponovo dođu.


RTCG - Radio Televizija Crne Gore - Nacionalni javni servis :: Arsenal :: CG kredibilan partner međunarodne zajednice\nBOŠKOVIĆ - EL SISI 10. 12. 2019. 14:14 >> 14:13 0\nBOŠKOVIĆ - EL SISI\nCG kredibilan partner međunarodne zajednice\nCrna Gora je prepoznata kao kredibilan partner međunarodne zajednice, a Vojska Crne Gore značajno doprinosi kolektivnom sistemu bezbjednosti, poručio je predsjednik Egipta Abdel Fatah El Sisi na sastanku sa ministrom odbrane Predragom Boškovićem.\nKako je saopšteno iz Ministarstva odbrane, osvrćući se na bezbjednost regiona i aktuelne bezbjednosne izazove, El Sisi je naglasio važnost jačanja integrisanog djelovanja, čime možemo zajednički doprinijeti bezbjednijem okruženju.\nOn je posebno istakao Crnu Goru kao svijetao primjer multietničkog i multireligijskog sklada.\nBošković je kazao da je ova posjeta, novi stimulans za jačanje saradnje naše zemlje sa Egiptom, strateški važnim u bezbjednosnom i političkom kontekstu.\n"On je naglasio da uspostavljanje bliže saradnje sa državama afričkog kontinenta predstavlja želju crnogorske strane za daljim jačanjem prijateljstva, razvojem bilateralnih odnosa i sveukupne saradnje, a gdje Arapska Republika Egipat igra veoma vaznu ulogu", navodi se u saopštenju.\nMinistar je dodao da regionalna i međunarodna saradnja, pored evropske integracije i djelovanja u okviru NATO struktura, ostaju tri ključna spoljno politička prioriteta Crne Gore, ističući da ne postoji održiva stabilnost i razvoj na Balkanu bez njegove integracije u evropske i evroatlantske strukture.\nBošković je zaključio da EU i NATO moraju ostati proaktivni u regionu Zapadnog Balkana i pružiti kredibilnu perspektivu integracije.\nOn je istakao značaj dugogodišnjeg partnerstva EU i Egipta u okviru evropske politike susjedstva, te da je Egipat veoma vazna država u južnom susjedstvu EU s kojim razvija strateške odnose.\nNa sastanku je potvrđena snažna posvećenost promovisanju regionalne saradnje i dijaloga u okviru Unije za Mediteran, što se prepoznaje kao prioritetni okvir saradnje u euro-mediteranskom regionu.\n"Zaključeno je da je efikasan regionalni mehanizam posebno značajan u trenutnom kontekstu, kako bi se ohrabrile njegove članice da se fokusiraju na zajedničke interese i mogućnosti unaprjeđivanja saradnje i političkog dijaloga" zaključuje se u saopštenju.\nBošković se sastao i sa državnim ministrom za vojnu proizvodnju, generalom Mohamedom El Asarom. Tom prilikom razmotreni su aktuelni fokusi Ministarstva odbrane Crne Gore na polju modernizacije i opremanja vojske, kao i razvijanju novih modaliteta saradnje dvije zemlje.\n"Bošković je kazao da VCG nastoji da prati trendove u razvoju naoružanja i opreme, kako bi ravnopravno sa saveznicima mogla da se suoči sa savremenim bezbjednosnim izazovima. Konstatovano je da do sada nije uspostavljena značajnija saradnja u oblasti odbrane, alinda ne u narednom periodu moguce otvoriti i ta vrata za saradnju", zaključuje se u saopštenju.\nPredrag Bošković CG - Egipat\n"Poštujte mjere, da ne uvodimo vanredno stanje"\n23. 03. 2020. 29\nVojska spremna da pruži pomoć građanima\n18. 03. 2020. 1\nObjekti u Maslinama biće rekonstruisani i prije roka\nCG važan saveznik EU u domenu odbrane\n04. 03. 2020. 5


„Srbija obavlja posao za svaku pohvalu" | BN\n„Srbija obavlja posao za svaku pohvalu"\nPredsednik Vlade Srbije Aleksandar Vučić razgovarao je u Beogradu sa komesarom Evropske unije za humanitarnu pomoć i upravljanje vanrednim situacijama Hristosom Stilijanidesom. Premijer je - uz zahvalnost Uniji na pomoći koju je državi pružila tokom migrantske krize, ocenio da se Beograd uspešno izborio sa prilivom izbeglica sa Bliskog istoka, ali i da će tako biti i u vremenu koje dolazi.\nSrbija 15.01.2016 | 22:45\nKomesar Stilijanides ocenio je da je Srbija ključni partner Unije i da je posao - koji je rukovodstvo države obavljalo tokom izbegličke krize, za svaku pohvalu.\nUz podatak da je u četvrtak, kroz Srbiju prošlo nešto manje od 2.900 bliskoistočnih migranata, predsednik Vlade je konstatovao da je država – uz pomoć adminsitracije u Briselu, držala pod kontrolom kretanje i boravak izbeglica.\nTako će biti i u buduće, obećao je Aleksandar Vučić i priznao da se pribojava da se na proleće ne ponovi da na dnevnom nivou u Srbiju udje 7 ili 8 hiljada migranata.\nKomesar Unije za humanitarnu pomoć i upravljanje vanrednim situacijama Hristos Stilijanides ističe da je Srbija ključni partner Brisela i da tokom izbegličke krize obavlja posao koji je za svaku pohvalu.\nZa Vučića nije realno da se izbeglice koje budu deportovane iz zemalja Evropske unije zadrže u Srbiji, jer – kako je rekao, niko od migranata u njoj ne želi da ostane.\nUz napomenu da Srbija želi da pripada porodici evropskih naroda, Vučić je ukazao na neophodnost uspostavljanja jedinstvene politike država unije prema migrantima.


Dve izložbe u Domu omladine | City Magazine\nDve izložbe u Domu omladine\nAUTOR: Ivan Šuletić 08 Dec, 2019\nU Likovnoj galeriji Doma omladine Beograda, do 9. decembra možete posetiti sada već dobro poznatu izložbu pod nazivom Inter/Akcija. Reč je o projektu koji se već četiri godine održava u obliku dijaloga o savremenim umetničkim praksama ostvarenom između studentkinja i studenata Fakulteta likovnih umetnosti i Odeljenja za istoriju umetnosti Filosofskog fakulteta u Beogradu.\nIzložba u Galeriji Doma omladine nastaje na osnovu zajedničkog rada i primene dosad stečenih znanja studenata oba fakulteta koji time čine iskorak u prikazivanju različitih stavova i pogleda na savremenu umetnost.\nOd 13. do 29. decembra pogledajte izložbu Žarka Aleksića pod nazivom Monumentalne strukture, na kojoj će biti prikazani radovi koji se bave pitanjima ličnog sećanja i njegovim manifestacijama na sopstvenu percepciju izgrađenu u sadašnjosti.\nU tekstu o izložbi se navodi: „Narativi projektovani iz prošlosti biće prikazani kao dokumenti umetnikovog odrastanja, kroz evociranje uspomena na baku i deku sa kojima je odrastao…“\n#dom omladine #izlozbe #moderna umetnost #savremena umetnost


NASILJE NA ŽELEZNIČKOJ STANICI PETROVARADIN: Grupa mladih napala i pretukla otpravnicu vozova\nPobegli sa mesta napada\n27.07.2016. 18:03h 13.05.2017. 12:44h\nNOVI SAD - Grupa mladih ljudi napala je danas otpravnicu vozova "Infrastrukture železnice Srbije" Milanu Stojanović u železničkoj stanici Petrovaradin, dok je savesno obavljala svoj posao, saopšteno je iz tog preduzeća.\nKako je navedeno, Stojanović je rano jutros, izašavši na peron da dočeka i otprati nailazeći voz, primetila neprikladno ponašanje tri mlađe ženske i jedne muške osobe, koji su bili u vidno alkoholisanom stanju i zamolila ih da se pomere sa koloseka, a onda su je verbalno, a potom i fizički napali i povredili.\nPovređena otpravnica vozova je kolima hitne pomoći prevezena u dežurnu medicinsku ustanovu, gde su joj konstatovane lakše telesne povrede, a policija traga za vinovnicima tog događaja, koji su pobegli sa lica mesta.\nIz Infrastruktura železnica Srbije podsećaju da to nije prvi napad na otpravnike vozova i da je novembra 2008. godine povređen čuvar, kao i slučaj sa tragičnim ishodom aprila 2005. godine, kada je od posledica napada na radnom mestu preminula otpravnica vozova u železničkoj stanici u Sremskim Karlovcima.\notpravnica vozovagrupa mladihnapadpremlaćivanjepetrovaradin


Aung San Su Ći se sastala s predsednikom da pripremi mirnu tranziciju\nBeta\t 2. decembra 2015. 08:20\nAung San Su Ći čija partija je ubedljivo pobedila na prvim slobodnim izborima u Mjanmaru posle 25 godina sastala se danas sa odlazećim predsednikom zemlje Tein Seinom sa kojim je imala “otvorene i tople razgovore” o pripremi mirne tranzicije, rekao je portparol predsednika.\n“Razgovarali su o tome kako na miran način da se prenese vlast na novu vladu. Razgovori dve strane bili su topli i otvoreni”, rekao je posle sastanka portparol predsednika Je Htut.\nOn je podsetio da od nezavisnosti zemlje 1948. nije bilo mirne političke tranzicije.\nOna je već razgovarala sa Šve Manom, predsednikom donjeg doma parlamenta.\nPolitički sistem Mjanmara, nasledjen od vojne hunte, ima dug tranzicioni period izmedju parlamentarnih izbora i stupanja na snagu nove vlade. Tako će predsednik Tein Sein ostati na svom mestu do marta, jer novi parlament koji treba da izabere novog predsednika neće preuzeti dužnost pre februara.\nU nastojanju da se ne zameri svojim političkim protivnicima i da otvori put ka mirnoj tranziciji Aung San Su Ći nije organizovala veliku proslavu pobede svoje Nacionalne lige za demokratiju koja je osvojila skoro 80 odsto glasova na izborima, i brzo je pozvala na razgovore s ciljem nacionalnog pomirenja sa ključnim ljudima posthuntovskog režima.\nDobitnica Nobelove nagrade za mir ne može da postane predsednica zbog Ustava koji zabranjuje tu fuknciju svakome čija deca imaju strana državljanstva, a sinovi Aung San Su Ći imaju britansko državljanstvo.\nKada je 2011. vojna hunta u Mjanmaru donela odluku o svom raspuštanju time je dozvolila zemlji da izadje iz višedecenijske vojne diktature i izolacije. Ipak je politička moć do sada ostala koncentrisana u rukama bivših generala.


Početna strana » Sektorske analize (Page 2)\nKomisija za zaštitu konkurencije je sprovela analizu uslova konkurencije na tržištu otkupa i izvoza malina na teritoriji Republike Srbije.\nAnaliza je sprovedena sa ciljem da se ispita postojanje osnovane pretpostavke o postojanju povrede konkurencije na tržištu otkupa malina od strane otkupljivača (hladnjačara), na osnovu koje bi Komisija, u skladu sa svojom nadležnošću, mogla da pokrene ispitni postupak po službenoj dužnosti.\nPredmet analize bilo je prikupljanje i obrada podataka o proizvodnji, otkupu, uvozu i izvozu malina i utvrđivanje okolnosti pod kojima se vrši otkup maline roda 2017. U cilju sprovođenja analize, od nadležnih institucija su prikupljeni podaci o uvozu i izvozu malina u periodu od 2010. do 2017. godine. Na osnovu dostavljenih podataka identifikovani su najveći izvoznici malina, kojima se Komisija obratila posebnim zahtevom za dostavljanje podataka i informacija.\nKomisija se zahvaljuje svim učesnicima na tržištu koji su tokom analize uslova konkurencije uredno dostavili tražene podatke i istovremeno poziva učesnike i ostalu stručnu javnost da upute svoje komentare na izveštaj, na e-mail: office.kzk@kzk.gov.rs sa napomenom: Komentar na analizu tržišta malina.\nAnaliza tržišta otkupa i izvoza malina, 2017. godina


Još 130.000 Eura daju uoči izbora\nNalazite se ovdje:Početna»Istraživačke priče»Još 130.000 Eura daju uoči izbora\nVlada Crne Gore je nakon raspisivanja izbora, u avgustu i septembru, aktivirala dva projekta finansijske podrške preduzetnicima i malim i srednjim preduzećima koji se fokusiraju na modernizaciju poslovanja i povećanje zapošljavanja u ukupnom iznosu od 130.000 eura, pokazuje analiza Istraživačkog centra MANS-a i Vijesti.\nPrvi projekat za koji je raspisan konkurs 12. avgusta, u jeku predizborne kampanje, predviđa pružanje državne pomoći preduzetnicima, mikro, malim i srednjim preduzećima u procesu modernizacije industrije, za šta je opredjeljen budžet od 100.000 eura. Ovaj projekat realizuju Ministarstvo ekonomije u saradnji sa Investiciono-razvojnim fondom (IRF), koji je, iako pripremljen u maju, aktiviran tek u avgustu, nakon što su raspisani izbori. Oglasu za dodjelu 100.000 eura je prethodilo zaključivanje Protokola o saradnji između Ministarstva ekonomije i IRF-a koji je zaključen početkom avgusta, takođe nakon raspisivanja izbora.\nIz Ministarstva ekonomije tvrde da su program za unapređenje inovativnosti u malim i srednjim preduzećima, pilot program podrške za modernizaciju industrije, te program podsticanja razvoja klastera u potpunosti usklađeni sa Zakonom o kontroli državne pomoći i Zakonom za 2016. godinu. Navode da je javni poziv raspisan u avgustu je Vlada program usvojila u junu: ”Nakon usvajanja na Vladi, bilo je potrebno vrijeme za izradu i potpisivanje Protokola o saradnji između Ministarstva i IRF, zbog čega javni oglas nije mogao biti raspisan ranije. Dodatno, kako sam naziv programa kaže, radi se o pilot programu koji se prvi put radi i sprovodi, tako da je ta procedura zahtijevala više vremena”.\nPilot projekat omogućava učešće bespovratnih državnih sredstava u nabavci opreme za preduzetnike, mikro i mala preduzeća u vrijednosti do 20 odsto, dok država srednjim preduzećima može dodijeliti do 10 odsto sredstava za nabavku opreme. Iznosi državne pomoći variraju od 5.000 do 20.000 eura, što propisuje da se vrijednost nabavke mora kretati u rasponu od 25.000 do 100.000 eura. Ostatak sredstava neophodnih za modernizaciju industrije finansira IRF kroz kreditne aranžmane, u iznosu do 70 odsto za mala i 60 odsto za srednja privredna društva i nesporno se radi o državnoj pomoći kompanijama u predizbornom periodu.\nJavni poziv za drugi projekat je raspisan 5. septembra, a zaključen je 5. oktobra, svega desetak dana prije održavanja parlamentarnih izbora. Budžet predviđen za realizaciju aktivnosti koje će doprinijeti unapređenju inovativnosti u sektoru prerađivačke industrije je 30.000 eura, dok je maksimalan iznos koji može biti dodijeljen jednom preduzeću 2.500 eura. Najvažniji uslov za učešće u projektu je da dobitnik sredstava snosi troškove eksternog konsultanta za realizaciju inovativnih aktivnosti, nakon čega može zatražiti od države da mu refundira 50 odsto utrošenih sredstava. Jedan od kriterijuma za ocjenjivanje prijava bila je i promjena broja zaposlenih, što može rezultirati partijskim zapošljavanjem.\nProjekat je prvobitno pokrenut 25. juna ove godine, ali je nakon što je dodjela sredstava odobrena samo jednoj kompaniji, poziv nanovo raspisan početkom septembra.3 Iz Ministarstva ekonomije tvrde da nema ni govora o mogućim izbornim zloupotrebama. Navode da su tokom prvog poziva, koji je trajao do 25. jula, dostavljene svega dvije ponude, od kojih je jedna pozitivno ocijenjena: “Tek nakon 15. novembra, do kada je rok za realizaciju inovativne aktivnosti, Ministarstvo ekonomije će, ukoliko aktivnost bude u skladu sa predloženim, sredstva dodijeliti preduzeću. Dakle, razlog raspisivanja dva javna poziva je obaveza Ministarstva da realizuje pomenuti program, imajući u vidu da raspoloživa sredstva za sufinansiranje u iznosu od 30.000 nijesu bila utrošena”\nProgram razvoja klastera\nVlada Crne Gore je, osim pokretanja projekata modernizacije industrije i unaprjeđenja inovativnosti u malim i srednjim preduzećima, ove godine proširila predmet podrške i za sprovođenje Programa razvoja klastera, pa se u izbornoj godini državna pomoć za ulaganja u materijalnu i nematerijalnu imovinu, pored privrednih društava, mogla dodijeliti i nevladinim organizacijama. Pomoć klasterima omogućava nabavku proizvodne opreme, dok se oni obavezuju na nova zapošljavanja što ostavlja prostor za politički uticaj i kupovinu glasova. Ovogodišnji budžet za podršku klasterima iznosi 50.000 eura.\nProgram razvoja klastera se od svog donošenja 2012. godine sprovodi nezakonito jer Vlada dodjeljuje subvencije za oblast poljoprivrede, iako Zakon o kontroli državne pomoći striktno naglašava da državna pomoć ne može davati za podsticaj razvoja poljoprivrede i ribarstva. Međutim, uprkos tako jasnom zakonskom određenju, klasterima se dodjeljuju subvencije upravo za oblast poljoprivrede, pri čemu se Ministarstvo ekonomije poziva na Uredbu o bližim kriterijumima, uslovima i načinu dodjele državne pomoći, iako je taj akt niže pravne snage od zakona.\nOvogodišnja odluka o dodjeli sredstava za klastere za projekte u trajanju od tri do šest mjeseci je donijeta početkom jula, tako da se realizacija tih projekata u potpunosti preklapa sa preizbornom kampanjom uoči oktobarskih izbora. Iz Komisije za kontrolu državne pomoći nijesu odgovorili da li im je poznato da Ministarstvo ekonomije godinama dodjeljuje subvenicije za razvoj klastera za oblast poljoprrivrede, te d li taj resor krši Zakon o državnoj pomoći. Iz Ministarstva ekonomije navode da se program podsticanja razvoja klastera primjenjuje u skladu sa Zakonom o kontroli državne i podzakonskim aktima.:”Programom su definisane strateški prioritetne oblasti za dodjelu subvencije, među kojima je i poljoprivredna proizvodnja i prerada, pri čemu je Ministarstvo dobilo sva potrebna rješenja Komisije za kontrolu državne pomoći o usklađenosti Programa sa Zakonom o kontroli državne pomoći”.\nInvesticiono razvojni fond IRF Ministarstvo ekonomije Vlada Crne Gore Zakon o kontroli državne pomoći\nPredhodni članakOpštinama dao Ivanović 700 hiljada prije ulaska opozicije u Vladu\nSlijedeći članak Glasali i bez prava glasa


Svi radnici u prodavnicama kao mere prevencije nose maske i rukavice, ali apsurdno je i nehigijenski, primećuju građani, što mnogi od njih zaštitnim rukvicama istovremeno pakuju hranu i uzimaju novac, piše Srpskainfo.\nIz Pokreta potrošača “DON” podsećaju da je ovaj problem koji je bio evidentan i pre vanrednog stanja, sada posebno došao do izražaja.\nŠto se tiče mera zaštite u trgovinama, ističu, one su vidljive u meri koliko je to propisano.\n– Dodatne mere da se uradi preraspodela radnika i podela posla u nekim tržnim centrima je vidljiva, dok u mnogim nije. Što se tiče pekara, tu se najviše primeti da jedan radnik obavlja i prodaju i naplatu hleba što svakako u ovoj situaciji traba pod hitno zabraniti ili sankcionisati. Ista dešavanja su i u manjim radnjama gde ionako jedna osoba obavlja sve – govori izvršna direktorka udruženja “DON, Murisa Marić, dodajući da je neophodno da inspekcijski organi učine sve da se uredi i ovaj deo poslovanja.\nIz Odeljenja za inspekcijske poslove poručuju da svakododnevo kontrolišu preduzetnike i privredna društva kojima je dozvoljen rad u vreme vanredne situacije.\nOvo odeljenje je u prvih desetak dana od uvođenja zabrana na teritoriji Banjaluke izvršilo oko 122 inspekcijska nadzora.\nVlasnik jednog lanca banjalučkih pekara Saša Trivić kaže da su preduzeli sve preventivne mere kako bi zaštitili radnike i kupce, kao i da zaposleni u njegovim objektima rukama diraju novac, a pekarske prozvode u specijalnim rukavicama koje se brzo skidaju.\nOBMANA POTROŠAČA Dobiju 1.000 evra, ali moraju da potroše 250 evra više\nTUZLACI PONOVO NA NOGAMA Građani pod maskama tražili da dišu punim plućima


Rasplet privatizacije Sartida – Net.hr\nRasplet privatizacije Sartida\nAutor: Dalibor Dobrić 07:04 03.04.2013\nŠest miliona evra na račun „Dilojta i Tuša“\nŠest miliona evra provizije u kupoprodaji smederevske železare “Sartid”, prema nalazima istrage, a kako ekskluzivno saznaje “Blic”, otišlo je na račun revizorske kuće “Dilojt i Tuš”, čiji je predsednik bio biznismen Danko Đunić.\nNovac je potom otišao u nekoliko pravaca, a na čije račune, trenutno je predmet istrage.\n– Preko međunarodne pravne pomoći, od Amerike, Holandije i Kipra, zatraženo je da dostave podatke o novčanim transakcijama koje su obavljene nakon što je provizija od šest miliona evra otišla na račun “Dilojta” – kaže za “Blic” izvor iz MUP Srbije.\nOn navodi da to nije jedini sporni iznos u privatizaciji “Sartida”.\n– Otkrivena je još jedna manja suma koja je nestala u razlici uplate, ali i tu se radi o milionima evra za koje se takođe ispituje gde su završili – otkriva izvor “Blica”.\nU dosadašnjoj istrazi Radna grupa Uprave kriminalističke policije, koja vodi slučaj nekoliko puta, pokušavala je da stupi u kontakt sa Đunićem, ali on nije u Srbiji.\n– Đuniću su upućivani pozivi na saslušanje, ali je svaki put stizao odgovor da on nije u zemlji. Pretpostavljamo da je u SAD – kaže izvor “Blica”.\nU policiji navode i da je Đunić jedini učesnik privatizacije smederevske železare koji nije saslušan, dok su na razgovoru do sada bili Nemanja Kolesar, kome je određen pritvor, kao i Goran Kljajević, Miroljub Labus, Aleksandar Vlahović i Božidar Đelić.\nU vreme prodaje smederevske železare 2003. Labus je bio potpredsednik savezne vlade i ministar za ekonomske odnose sa inostranstvom, Vlahović ministar privrede i privatizacije, Đelić ministar finansija, a Kolesar šef radne grupe za privatizaciju „Sartida“.\nProcenu vrednosti “Sartida” radili su, prema preporuci tadašnjeg predsednika Trgovinskog suda Gorana Kljajevića, revizorske kuće “Dilojt i Tuš” i Ekonomski institut.\nĐunić je kao vlasnik Ekonomskog instituta radio procenu vrednosti kompanije. Pre privatizacije železare direktor “Dilojta i Tuša” bio je Vlahović, sa kojim je Đunić kasnije osnovao firmu “Eki investment”.\n– U privatizaciji “Sartida” je nekoliko spornih stvari: to što je kompanija prodata američkom “Ju-Es stilu” neposrednom pogodbom, što je pre privatizacije uveden stečaj, a prilikom prodaje za 23 miliona evra dugovi od 1,7 milijardi dolara prebačeni su na državu – kaže izvor Blica.\ndilojt i tuš nemanja kolesar sartid


Sudar kod Mrkonjić Grada, otežan saobraćaj @ Cafe.ba\nUkleto selo: Umiru samo oni muškarci s imenom Ako hoćete da dijete dobro uči, morate se Donji veš koji povećava ženski spolni organ postaje Pismo roditeljima koje će vas sigurno natjerati da Sudar kod Mrkonjić Grada, otežan saobraćaj Hronika\nIzvor: Nezavisne novine 05.09.2016 u 17:03 h\nFOTO: fotodesk.net MRKONJIĆ GRAD - Dva vozila sudarila su se danas popodne na putu Banjaluka - Mrkonjić Grad, u blizini mjesta Crna Rijeka Optuženi za mučenje ponovo iza brave!Dvostruko ubistvo u VučitrnuPješak smrtno stradao u nesreći u Bugojnu\n"Nezgoda se dogodila oko 16 časova, nedaleko od raskrsnice gdje se, idući od Banjaluke, sa magistralnog puta Banjaluka - Jajce odvajate prema Mrkonjić Gradu", kazala je za "Nezavisne" jedna Mrkonjićanka, koja je tuda naišla nedugo nakon što je došlo do sudara.\nPo njenim riječima, ne zna da li u ovom sudaru ima povrijeđenih, ali je na vozilima nastala materijalna šteta, te da se saobraćaj na ovoj dionici puta odvija otežano.\nIz Auto-moto saveza RS upozorili su da se, zbog kiše koja pada u većini krajeva RS, vozi po mokrim i klizavim kolovozima.\n"Bez obzira na vremenske i saobraćajne uslove, vozačima savjetujemo opreznu vožnju prilagođenu stanju i uslovima na putu", saopšteno je iz AMS RS.\nVUČITRN - Bračni par iz jednog sela sa područja opštine Vučitrna je ubijen, a osumnjičeni za ubistvo je uhapšen, Hronika\nPješak smrtno stradao u nesreći u Bugojnu\nBUGOJNO - Pješak Semin M. (50) iz Bugojna smrtno je stradao juče oko 17.30 sati u ulici Armije BiH.\nTri lica lakše povrijeđena u saobraćajnon nezgodi u Banjaluci\nBANJALUKA - Tri lica su lakše povrijeđena u saobraćajnoj nezgodi u Banjaluci kada su se sudarili taksi i jedno Popularno


NA VELIKOJ SCENI PREMIJERNO IZVEDEN ŠEKSPIROV "RIČARD TREĆI", SA IGOROM ĐORĐEVIĆEM U NASLOVNOJ ULOZI - Vesti - Narodno pozorište u Beogradu\nNA VELIKOJ SCENI PREMIJERNO IZVEDEN ŠEKSPIROV "RIČARD TREĆI", SA IGOROM ĐORĐEVIĆEM U NASLOVNOJ ULOZI\nNova postavka čuvenog Šekspirovog komada “Ričard Treći”, u režiji Snežane Trišić, premijerno je izvedena 24. aprila na Velikoj sceni, posle punih 25. godina od poslednjeg premijernog izvođenja tog komada, tada u postavci Vide Ognjenović.\nSvevremenost Ričarda Trećeg nalazi se upravo u večitoj aktuelnosti i nezaobilaznosti ovakvih likova u svim epohama ljudske istorije, a prepoznatljivost njihovih metoda, retorike i ideologije, ogleda se u temelju prijemčivosti ovog komada u naše vreme.\nNova postavka ovog dela preispituje jedno vreme koje karakterišu zlo, mržnja, opsesivna volja za moć, ratovi koji se vode u ime mira, vreme u kome civilizacija kolabira i gde Ričard postaje neki maestro jednog takvog poretka u kome vlada i opstaje zlo, u kome zlo postaje uslov egzistencije...\n“Pratili smo osnovnu priču, ali smo morali da se lišimo nekih podzapleta. Zanimalo nas je da pratimo dolazak vojvode Glostera – Ričarda Trećeg na presto, potom odlazak sa vlasti i sve ono što su struktura i metodi koji do toga dovode i od toga odvode. To jeste tumačeno iz perspektive današnjeg vremena, ali smo se trudili da predstava ipak premosti jaz od Šekspirove drame do našeg doba i da preispitamo šta su suštinski motivi i porivi koji navode na zlo, koje očigledno do danas vlada, opstaje i urušava ovu civilizaciju”, kaže Trišićeva, koja je u Narodnom pozorištu pre nekoliko godina, takođe veoma uspešno, postavila dramu „Bizarno“.\nIzvanredni glumački ansambl, u naslovnoj ulozi, krvožednog tiranina, grbavog čudovišta i jednog od najvećih zlikovca u Šekspirovim delima, predvodio je prvak Drame Igor Đorđević koga je publika u prepunoj sali pozdravila burnim aplauzom.\nNišta manje dlanovi nisu brideli ni kada su se na poklonu pojavili i Nebojša Dugalić (Kralj Edvard), Nela Mihajlović (Elizabeta), Nataša Ninković (Margareta), Bojan Žirović (Klarens), Aleksandar Srećković (Ričmond), Gojko Baletić (Rivers), Aleksandar Đurica (Vojvoda od Bakingema), Vanja Ejdus (Ledi Ana ), Svetlana Bojković (Vojvotkinja od Jorka), Miloš Đorđević (Hastings), Pavle Jerinić (Kejtsbi), i Branko Jerinić (Nadbiskup/Gradonačelnik).\nU predstavi su učestvovali i studenti Ivan Marković (Prvi ubica) i Miodrag Dragičević (Drugi ubica), kao i muzičari koji uživo izvode muziku Irene Popović Dragović - Đorđe Antić, Aleksandar Benčić, Vladimir Jotić, Aleksandar Jokić, Đorđe Jokić, Nikola Veličković i Miša Jovanović.\nScenograf je makedonski umetnik Valentin Svetozarev, kostimografkinja Marina Medenica Vukasović, dok je za scenski govor bila zadužena Ljiljana Mrkić Popović.\nU saradničkoj ekipi su Olga Mrđenović (asistent kostimografa), Jasna Saramandić (asistent scenografa), Vuk Miletić (izvršni producent), Natalija Ignjić (organizator), Saša Tanasković (inspicijent), Danica Stevanović (sufler) i Sara Bubalo (organizator na praksi).\n"Ričard Treći", u režiji Vide Ognjenović, premijerno je izveden 5. aprila 1992. godine.


Li Ksiaosi: Kina želi snažnu EU\nI. Đ. 12. maja 2017. 09:36\nKina želi ujedinjenu, prosperitetnu i stabilnu EU, ali zbog veoma komplikovane saradnje sa Briselom polaže puno i na bilateralne dogovore sa pojedinačnim članicama, istakao je ambasador Kine u Austriji Li Ksiaosi.\n„Ponekad je veoma teško razgovarati sa institucijama EU, jer im je potrebno odobravanje svih 28 članica, a to traje predugo. Izgubili bi previše šansi, zbog čega su se mnoge zemlje obratile nama da razgovaramo o konkretnoj ekonomskoj saradnji“, objasnio je on sinoć prilikom predavanja u Beču u okviru skupa u organizaciji „Austrijsko-kineskog poslovnog saveza“.\nLi je poručio da politika Kine prema EU, i pored brojnih kriza na evropskom kontinentu, ostaje nepromenjena.\n„Kina podržava uvek ujedinjenu, prosperirajuću i stabilnu EU. Podržava snažan evro, kao i evropsku integraciju, jer je ona korisna za ekonomsku globalizaciju, multilateralizaciju i šarolikost sveta. Pozitivno gledamo na budućnost EU“, naglasio je on.\nNa pitanje zašto veliki infrastrukturni projekat „Novi put svile“ prolazi pored Austrije, Li je ukazao da je inicijativa otvorena za sve.\nLi se založio i za dalju liberalizaciju trgovinskih odnosa Kine, EU i SAD.\n„Što je ozbiljnije svetsko ekonomsko stanje to je potrebno držati se više otvorenosti i saradnje, i delovati protiv svake vrste protekcionizma“, naglasio je on dodajući da Kina teži brzom zaljučenju sporazumu o investicijama sa EU i SAD.\nIstovremeno je rekao da Kina mora još bolje štititi intelektualnu svojinu, kao i sopstveno tržište više otvoriti.


SBU - Sputnjik Srbija\n09:13 24 Jun 2021\nUkrajina: Nema osnova za zadržavanje mornara sa ruskog tankera\nSlužba bezbednosti Ukrajine (SBU) nije pronašla osnove za zadržavanje posade ruskog tankera „Nejma“ i pružena im je mogućnost da se vrate kući bez poteškoća, navodi se u saopštenju SBU.\nUkrajina potvrdila: Prozorov bio oficir Službe bezbednosti\nSlužba bezbednosti Ukrajine (SBU) potvrdila je da je Vasilij Prozorov, koji je danas na konferenciji za medije otkrio informacije o radu ove obaveštajne službe, zaista radio u štabu Arotivterorističkog centra (ATC) SBU.\nSlužba bezbednosti Ukrajine optužuje crkvu za potpirivanje verske mržnje\nUkrajinska služba bezbednosti (SBU) optužila je Ukrajinsku pravoslavnu crkvu (UPC) za distribuciju materijala koji podstiču neprijateljstvo, objavljeno je na njihovom zvaničnom sajtu.\nSBU potvrdila: Na brodovima bili ukrajinski obaveštajci\nNačelnik Službe bezbednosti Ukrajine (SBU) Vasil Hricak potvrdio je da su se na ukrajinskim ratnim brodovima koji su bili zadržani na Crnom moru nalazili pripadnici obaveštajnih službi.\nPorošenko u paranoji: Ruski bezbednjaci po celoj Ukrajini\nPredsednik Ukrajine Petro Porošenko tvrdi da na teritoriji njegove zemlje aktivno rade agenti Federalne službe bezbednosti Rusije.\nEkskluzivno: Ispovest bivšeg instruktora „eskadrona smrti“ u Ukrajini\nDepartman Kontraobaveštajne službe Ukrajine formira posebne ilegalne grupe, a njihov zadatak je da ubijaju i zastrašuju protivnike režima. Predsednik Petro Porošenko zna za postojanje „eskadrona smrti“.


- To su za nas teške poruke - rekao je Vučić novinarima na pitanje o izjavi Đukanovića, te istakao da to pitanje u Crnoj Gori ne može da se gleda samo kao versko, jer je naša crkva, ističe, i deo našeg nacionalnog identiteta.\nOn, kaže, nema nameru da se meša u crkveno, pogotovo ne u duhovno pitanje, jer, inače, nije veliki vernik, iako je pripadnik srpske crkve, u kojoj je kršten, i ne ide svakodnevno na liturgije. Ali, kaže predsednik, srpska crkva ima veliki značaj po srpski narod:\n- Srpska crkva je, sem duhovnog života, bila čuvar našeg nacionalnog bića. Vidite iz različitih izvora, tako i mnogih iz državnih struktura da kažu da to nije srpska, već će je nazvati 'nekom pravoslavnom crkvom - primetio je Vučić.\nSutra će, ističe, tako uraditi na Kosovu, te u Hrvatskoj, kao pred Drugi svetski rat, kada su imali glupu ideju da to bude hrvatska pavoslavna crkva, pa su to promenili, objasnio je on. Vučić je ukazao da srpski narod u Kistanju, Dobropoljcima, na primer, opstaje samo zbog postojanja manastira Krka.\nU narednim danima izmeriće se i analizirati svačiji rad i ponašanje, rekao je danas predsednik izvršnog odbora SNS Darko Glišić, koji je nedavno kitikovao ministarku saobraćaja Zoranu Mihajlović rekavši da je "opijena funkcijom".


Air Policing - jedan od najznačajnijih oblika direktne koristi članstva Crne Gore u NATO\nCrnogorsko nebo čuvaju - saveznici!\nBorbeni avioni Vazduhoplovnih snaga Italije i Vazduhoplovnih snaga Grčke, u saradnji sa Vazduhoplovstvom Vojske Crne Gore, započeće sjutra patroliranje vazdušnim prostorom Crne Gore i njegovu zaštitu i to pokaznom vježbom prizemljena „letilice-uljeza“.\nMisija zaštite vazdušnog prostora (Air Policing) predstavlja jedan od najznačajnijih oblika direktne koristi članstva Crne Gore u NATO.\nImajući u vidu ograničene sopstvene kapacitete, Crna Gora će dobiti od saveznika podršku u oblasti zaštite vazdušnog prostora, kroz misiju NATO koja je neborbenog karaktera, a za koju Crna Gora neće imati nikakve dodatne finansijske obaveze osim onih koje su već predviđene za zajednički budžet NATO-a.\nNATO Misija zaštite vazdušnog prostora obezbjeđuje integritet vazdušnog prostora država saveznica i njihovu zaštitu kroz non-stop patroliranje koje se izvodi u okviru NATO-vog Integrisanog sistema vazdušne i raketne zaštite (NATO Integrated Air and Missile Defence System - NATINAMDS).\nSaradnja saveznika u zaštiti vazdušnih prostora članica Alijanse bez sopstvenih kapaciteta za zaštitu , koja je započela 1961. godine, uključuje zaštitu vazdušnih prostora Islanda i Luksemburga; od 2004. godine Estonije, Letonije i Litvanije – u čemu su do sada učestvovala vazduhoplovstva 14 država saveznica, i Slovenije, čiji vazdušni prostor štite letilice Italije i Mađarske; dok od 2009. avioni Italije i Grčke štite vazdušni prostor Albanije, a od utorka, 5. juna 2018. štitiće i vazdušni prostor Crne Gore. Od 2015. godine Belgija, Holandija i Luksemburg zajednički štite svoje vazdušne prostore.\nPovodom početka zaštite vazdušnog prostora Crne Gore na dan prve godišnjice članstva naše zemlje u NATO-u, u utorak 5. juna, medijima će biti omogućeno snimanje dijela vježbe i razgovor sa ministrom odbrane Predragom Boškovićem i nadležnim visokim oficirima Vojske Crne Gore i država saveznica koje će izvoditi operaciju.


Kreirana nova aplikacija koja će naterati decu da se javljaju roditeljima! VIDEO - Zanimljivosti - Ostalo - Vesti - Svet Plus\nKreirana nova aplikacija koja će naterati decu da se javljaju roditeljima! VIDEO\n22:31 25. AVG 2017.\nUpravo je to razlog zbog kojeg je Nik Herbert iz Londona, otac 13-godišnjeg dečaka, odlučio kreirati aplikaciju ReplyASAP koja decu podseća da brzo odgovore na poruke svojih roditelja.\nReplyASAP preuzima "kontrolu" nad ekranom mobilnog telefona, odnosno blokira sistem telefona i pokreće alarm koji ne prestaje zvoniti sve dok dete ne odgovori na poziv ili poruku. Ignoriranje poziva ili poruka koje šalju roditelji tako postaje poprilično nemoguće, a aplikacija šalje i obavesti o tome je li poruka pročitana.\nOsim za decu, ova je aplikacija prilagođena i za starije korisnike, pogotovo one koji pate od demencije i one koji na telefonu deaktiviraju zvuk ili uređaj ne drže uvek uz sebe. Nije baš sasvim jasno na koji način roditelji uspevaju uveriti svoju decu da aplikaciju instaliraju na svoj pametni telefon, budući da ih ova aplikacija konstantno kontroliše, ali verujemo da će biti vrlo korisna svim roditeljima.\nReplyASAP trenutno je dostupan samo na Google Play Storeu i u Velikoj Britaniji.\nDeca rođena u februaru su ..\n7. februar 2020.. 20:23


Vučić obišao Kliniku za infektivne bolesti: Ovaj objekat 100 godina niko nije obnavljao, srećan sam što sada radimo ovo; Petina budžeta ide za zdravstvo | Novosti.RS\nsreda, 19. 02. 2020. u 10:24\nPredsednik konstatovao da je ovo "objekat u najgorem stanju od svih zdravstvenih ustanova"\nVrednost radova, započetih 17. januara, je pet miliona evra, a tri zgrade koje pripadaju Infektivnoj klinici biće obnovljene do marta naredne godine.\nU drugoj fazi prijekta planirana je izgradnja još jednog objekta, a za to će, prema najavama, biti izdvojeno 15 miliona evra.\nPostojeće tri zgrade stacionara, koje će dobiti novi izgled, izgrađene su 1926. godine.\nTo je jedina civilna infektološka ustanova na teritoriji grada Beograda i okoline i pokriva oko tri miliona stanovnika.\nPredsednik je primetio da je Infektivnoj klinici bila neophodna obnova, te da su se pacijenti sa pravom žalili, jer upravo ta klinika mora da bude najčištija.\nVučić je dodao i da toj bolnici nedostaje još 10-ak lekara i 20 medicinskih sestara.\nPredsednik Vučić je istakao da 94 godine ništa na ovom objektu, koji je izgrađen 1926. godine, nije rađeno.\nVučić je konstatovao da je ovo "objekat u najgorem stanju od svih zdravstvenih ustanova".\n- Samo na jednom delu je rađeno 1981. godine. 100 godina niko nije ništa obnavljao i srećan sam što sada radimo ovo. Ovo je jedna od bolnica u Srbiji koja je u najlošijem stanju. Verujem da ćemo do aprila sledeće godine sve završiti. Sve ovde se renovira – rekao je predsednik Vučić.\nKako je predsednik rekao pet miliona evra uloženo je u rekonstrukciju bolnice.\n- Infektivna klinika će za nešto više od godinu dana biti jedna od najboljih i najlepših boilnica u Srbiji. Potrebno nam je novih 10 lekara kako bi bolnica dobro funkcionisala – rekao je Vučić.\nVučić je nakon obilaska bolnice rekao da je ovo jedna od naružnijih bolnica, kao i da prozori datiraju još iz 1926. godine.\nMinistar zdravlja Zlatibor Lončar objasnio je potrebu za kompletnom obnovom i time što je zgrada imala veoma lošu izolaciju, dotrajale cevi, pa je, uprkos krečenjima i stalnim radovima, voda "probijala".\nInfektivna klinika tokom radova nije prestajala sa radom.\nKlinika ima 154 postelje i godišnje se u njoj bolnički leči više od 2.500 pacijenata, a ima i oko 40.000 pregleda godišnje.\nO pacijentima brinu 132 medicinske sestre i tehničara i 35 lekara.\nZA LEČENjE DECE IZDVAJAMO DESET PUTA VIŠE NEGO 2012.\nPredsednik Aleksandar Vučić kaže da ne može da prihvati kritike da Srbija donira novac drugim državama, a da ne ulaže dovoljno u nabavku lekova za multipla sklerozu i retke bolesti, kao i za bolesnu decu, ističući da se sada ulaže desetostruko više nego pre 2012. godine.\nVučić je, odgovarajući na pitanje novinara kako je odlučeno da je prioritet države da donira oko 30 miliona evra drugim državama, u odnosu na lečenje bolesnih, rekao da je podrška države bolesnoj deci desetostruko veća sada nego 2012. godine.\n"Ne prihvatam kritiku da neko ne može da pomogne deci, a naša podrška je desetostruka veća i moj apel je da bude još veća i da se pomogne većem broju ljudi", rekao je Vučić i dodao da se danas ulože deset ili dvadeset puta više u lečenje multipla skleroze.\nOn je rekao da je važno da se pokuša da se pronađe rešenje za svako dete i čoveka i dodao da na dnevnom nivou, kada se nešto pojavi na internetu, i lično zove ministra zdravlja i moli da se detetu pomogne.\n"Naša drastično veća podrška, pre svega deci i drugim obolelima, pokazuje koliko smo napredovali u smislu solidarnosti i podrške u društvu, čak i u odnosu na neke druge zemlje. Onoliko koliko možemo, toliko se prostiremo", rekao je Vučić.\nOdgovarajući na pitanje novinara kako je odlučeno da je prioritet države da donira oko 30 miliona evra drugim državama, u odnosu na lečenje bolesnih u Srbiji, Vučić je rekao da je ponosan na to što je Srbija pomogla Republici Srpskoj.\nVučić je upitao i zasto niko 94 godine nije obnavljao Infektivnu kliniku, gradio nove moderne kliničke centre.\n"Vi danas pokušavate da nas kritikujete zato što smo bili vrlo uspešni da obezbedimo mnogo više novca nego sto su nesposobni mogli da urade u ranijem periodu", rekao je Vučić nakon obilaska radova na Infektivnoj klinici u Beogradu.\nOn je apelovao i na ministra zdravlja i vladu da uvek usmere sve na pojedinca, na lečenje građana i da se poveća procenat korišćenja inovativnih lekova i za multiple sklerozu i druge bolesti.\n"Sve sto možemo da uradimo a da ne ugrozimo budžet. Uveren sam da ćemo moći dodatno da pomognemo u periodu koji dolazi", rekao je Vučić.\nMinistar zdravlja Zlatibor Lončar rekao je da se par decenija ništa nije ulagalo kad je reč o lečenju multiple skleroze i da 2012. godine kod nas nije postojao nijedan lek za retke bolesti.\n"Ako neko misli da možete preko noći da rešite probleme i nabavite inovativne lekove, to nijedna država na svetu ne može", rekao je Lonačar.\nOn je istakao da se odluke o nabavci lekova ne donose politički, već ih donose najbolji i najeminentniji stručnjaci.\n"Stručnjaci na osnovu onoga koliko država zaradi odgovornom politikom odlučuje o nabavci lekova", rekao je Lončar.\nObnove Klinike za infektivne i tropske bolesti je velika stvar za celu zemlju, jer je ova bolnica važna za celu Srbiju, poručio je predsednik Aleksandar Vučić i istakao da država čak petinu budžeta izdvaja za zdravstvo.\n"Najružnija i zgrada u najlošijem stanju, u kojoj smo pružali zdravstvene usluge građanima, u najtežim uslovima, konačno ide u prošlost", podvukao je Vučić nakon što je obišao radove na obnovi klinike.\nPredsednik je istakao da država izdvaja ogroman novac za zdravstvo, odnosno gotovo petinu budžeta - 20 do 21 odsto.\n"Ogroman je naš trud, naša energija. Mnogo plaćamo, ulažemo, i to je kod nas desetostruko jeftinije nego u razvijenijim zemljama. Ali, to košta državu. Na plate u zdravstvu nam ide 950 miliona, a još 1,2 milijarde na drugo, na lekove, potrošne materijale...", rekao je Vučić.\nIstakao je da su ostvarene i značajne uštede u nabavci lekova, kao i da država nikada više novca nije izdvajala za lečenje dece u inostranstvu, iako se, ističe, trudi da im ovde obezbedi najbolje uslove za lečenje.\n"Mnogostruko više dajemo danas nego ranije", podvukao je Vučić.\nZnačajna ulaganja u države u zdravstvo ilustrovao je podatkom da je to skoro pa duplo više od budžeta Republike Srpske, i više od budžeta Crne Gore.\n"Vidi se da se trudimo da stanje popravljamo. Ovde, na Infektivnoj, svi lekari i medicinske sestre zaslužili su orden, radili su u nemogućim uslovima", rekao je predsednik Srbije.\nUkazao je da klinika nije rekonstruisana od izgradnje 1926. godine i da sva stolarija nije menjana od tada.\n"Stanje je bilo užasno i, u skladu sa odlukom o velikom sređivanju u zdravstvu, odlučili smo da, pored izgradnje kliničkih centara, idemo sa izgradnjom novih klinika koje treba da promene životni standard stanovništa, da pokažemo koliko smo uspešniji i kolikom brzinom napredujemo, da deca i stari mogu da dobiju pristojno lečenje, kakvo zaslužuju", rekao je Vučić.\nPonovio je da je u obnovu Infektivne klinike uloženo pet miliona evra, a da će radovi biti gotovi u aprilu sledeće godine.\nPodsetio je da se nedaleko od klinike, gradi novi KCS, kao i da je već mnogo novca uloženo u opremu, "Iks", Gama nož, akceleratore....\n"To su važne stvari. Infektivna klinika je od značaja za celu Srbiju, posebno kada imate u vidu da je moguće pojavljivanje različitih virusa, zaraznih bolesti... Ako postoji neka zgrada i klinika da je bila toliko prokazana u javnosti, to je Infektivna, koja je stvarno bio užasna", rekao je Vučić.\nDodao je da je važno da je sada ta bolnica došla na red.\n"Želimo da napravimo da ovde sve bude novo, unutra moderni instrumenti, oprema da bude čisto, da se ponosimo time", dodao je predsednik.\nPreneo je i da Infektivnoj nedostaje 10 lekara i 20 medicinskih sestara, na čemu će se, ističe, raditi.


OTKRIVENI DETALJI PADA AVIONA U SRBIJI: Borbenim manevrom željeli pozdraviti porodicu u rodnom selu, a pred smrt su ovim potezom spriječili JOŠ VEĆU KATASTROFU – Mreza\nSrpski vojni avion MiG-21 koji je u petak pao u selu Brasina nedaleko od granice s BiH pao je zbog rizičnog manevra koji su piloti izveli na opasno maloj visini, doznaje Kurir od neimenovanog izvora. U nesreći su poginula oba pilota, Dejan Krsnik (49) i Zvonko Vasiljević (43). Kako prenose srpski mediji, piloti su u posljednjim trenucima života spriječili još težu katastrofu, kada su neposredno prije pada odbacili spremnike s gorivom kako bi izbjegli pad na naselje.\n“Vasiljević je preletom preko rodnog sela htio pozdraviti porodicu i komšije. Dva puta su on i Krasnik nadletjeli Donju Borinu, a onda su napravili manevar u kojem su izgubili silu uzgona, što znači da se više nisu mogli vinuti u zrak. Važno je napomenuti da su ti borbeni manevri izuzetno opasni na malim visinama“, tvrdi izvor, navodno na temelju preliminarnih rezultata istrage o nesreći.\nNAMJERNO SU SE SRUŠILI NA NJIVU\nSaznanja o tome što se dogodilo tokom leta iznad zapadne Srbije istražitelji će dobiti iz uređaja nalik na crnu kutiju koji je pronađen na mjestu nesreće. Prvi rezultati govore da je avion u kritičnom trenutku letio između 200 i 400 metara nadmorske visine. Prema riječima srpskog ministra obrane Aleksandra Vulina, istražitelji su završili terenski rad na mjestu nesreće, pa sada slijedi analiza koju će obaviti povjerenstvo zapovjedništva avijacije.\n„Kada su vidjeli da je rušenje neizbježno, piloti su odbacili rezervoare s gorivom da prilikom pada ne izazovu požar koji bi zapalio selo. Istovremeno su nakrivili avion kako bi on preletio i susjedno selo Brasinu te su se srušili na njivu. Može se reći da su piloti poginuli da spase ljude na tlu”, tvrdi neimenovani sugovornik kojeg citira Kurir.


Milijarderi možda imaju bolji pristup testiranju na novi koronavirus od ljudi koji nemaju toliko novca, ali s obzirom na to da vlasti širom sveta pozivaju na socijalnu distancu, nema mnogo razlike između milijardera i ‘običnih ljudi’. Evo kako neki od najbogatijih ljudi na svetu podnose epidemiju koronavirusa.\nElon Mask još uvek ide na posao, dok je svojim zaposlenima rekao da to ne moraju.\nMask je u mejlu takođe napisao da veruje da javnost preterano reaguje na pandemiju. „Moje iskreno mišljenje je da šteta koja potiče od panike zbog epidemije daleko prevazilazi štetu koju nanosi sam virus”, napisao je Mask.\n„Ako dođe do masovnog preusmeravanja medicinskih sredstava srazmerno opasnosti, to će da rezultira time da će nega biti manje dostupna onima koji imaju kritične medicinske potrebe, što ne služi većem dobru”, rekao je Mask.\nBil Gejts je najavio svoje povlačenje iz odbora Majkrosofta i Berkšir Hajtvaja kako bi se fokusirao na filantropiju, nakon što je koronavirus nazvao „jednovekovnim patogenom”.\n„Odlučio sam da odstupim iz oba javna odbora u kojima sam, Makrosofta i Berkšir Hatvaja, da bih posvetio više vremena filantropiji, uključujući globalno zdravlje i razvoj, obrazovanje i sve veći angažman u borbi protiv klimatskih promena”, objavio je Gejts na LinkedInu 13. marta.\nGates je ranije upozoravao da svet nije spreman za pandemiju. „Pretnja od smrtonosnih pandemija je podjednaka pretnjama nuklearnim ratom i klimatskim promenama”, rekao je Gejts u eseju za Business Insider 2017. „Inovacije, saradnja i pažljivo planiranje mogu dramatično da ublaže rizike svake od ovih pretnji”.\nŠto se mene tiče, između video sastanaka o odgovorima koronavirusu i drugim pitanjima oko fondacije, na dnevnom redu mi je i izlazak napolje (dok još uvek sledim pravila društvene distance) da upijem prirodne lepote severozapadnog Pacifika”, napisala je ona na svom Instagramu.\nGejtsovi su obećali da će donirati 100 miliona dolara kroz svoju fondaciju kao podršku svim naporima lečenja širom sveta, izgradnji infrastrukture za lečenje pacijenata u Africi i južnojAziji i finansiranju razvoja vakcine protiv virusa, preneo je Business Insider.\nBezos je takođe rekao da su plate zaposlenih povećane po satu, uključujući i nove zaposlene. „Sve moje vreme je sada usmereno na COVID-19 i na to kako Amazon može najbolje da odigra svoju ulogu”, napisao je Bezos.\n„Želim da znate da će Amazon i dalje obavljati svoj deo, i nećemo da prestanemo da tražimo nove mogućnosti da pomognemo.”\n“Pijem malo Koka Kole, to je izgleda odbilo sve drugo u životu”, rekao je Bafet tokom nastupa na Jahu Finans 15. marta.\nMeđutim, dodatna Koka Kola nije zaštitila investicioni portfolio Berkšir Hatveja. Kompanija je izgubila 70 milijardi dolara samo na svojih 10 najvećih ulaganja zbog koronavirusa, izvestio je Markets Insider.\nFoto: Pixabay, Printscreen/YT, Beta\nbil gejts/Džef Bezos/koronavirus/voren bafet\nBESKUĆNICI i korona: Svako spava na svom parking mestu (FOTO)


Ožegović promašio penal, pa dao gol i sa Arsenalom pobedio moskovski Spartak - SPORTSKI ŽURNAL\n21 oktobar, 2018 1\nČuveni moskovski tim je sa Markom Petkovićem u timu (dobio žuti karton) dočekao je goste\nPred 31.684 navijača u Moskvi Spartak je izgubio od Arsenala iz Tule 2:3. U žiži je bio Ognjen Ožegović, napadač Partizana na pozajmici u timu iz Tule.\nČuveni moskovski tim je sa Markom Petkovićem u timu (dobio žuti karton) dočekao goste i poveo golom Ze Luisa u 13. minutu.\nPotom je Ožegović u 35. loše izveo penal, Maksimenko mu je odbranio, ali je Ognjen odbijenu loptu smestio u mrežu za izjednačenje 1:1. Ze Luis je u nadoknadi prvog poluvremena posle kontre pogodio za novo vođstvo Spartaka 2:1, ali je u drugom delu usledio preokret.\nLesovoj u 48. i Mirzov u 65. su pogađali za preokret i trijumf Arsenala 3:2.\nBivši napadač Zvezde sa kapitenskom trakom na ruci trese mreže u Rusiji\nstrašno · 22 oktobar, 2018 07:52


Pristala je: Kreće svedočenje u slučaju koji je uzdrmao Ameriku - 22.09.2018, Sputnik Srbija\nPristala je: Kreće svedočenje u slučaju koji je uzdrmao Ameriku\nŽena koja je optužila kandidata američkog predsednika za sudiju Vrhovnog suda Breta Kavanoa da ju je pre više od tri decenije seksualno napastvovao pristala je... 22.09.2018, Sputnik Srbija\nvesti, svet, bret kavano, kristin blejsi ford\n22:54 22.09.2018 (Osveženo: 22:57 22.09.2018)\nŽena koja je optužila kandidata američkog predsednika za sudiju Vrhovnog suda Breta Kavanoa da ju je pre više od tri decenije seksualno napastvovao pristala je da svedoči pred Odborom za pravosuđe u Senatu, saopštili su danas njeni advokati.\nUkloniću taj smrad! Tramp je upravo dobio novog neprijatelja broj jedan\n22 Septembar 2018, 19:16\nAdvokati Kristin Blejsi Ford, Debra Kaz i Liza Benks, u saopštenju su navele da njihova klijentkinja prihvata zahtev odbora da o tom slučaju govori sledeće nedelje, prenosi Tanjug.\nU saopštenju se navodi da se advokati nadaju da mogu da „postignu sporazum o detaljima“ svedočenja Fordove.\nKavano je negirao optužbe, navodeći da nije znao ni identitet žene koja ga je optužila, dok Kristin Blejsi Ford nije u članku u „Vašington postu“ iznela tvrdnju da ju je Kavano „na silu dodirivao“ u jednoj kući u predgrađu Vašingtona početkom osamdesetih godina, kada su oboje bili tinejdžeri, i da se plašila za svoj život.\n„Nikada nisam uradio ništa slično onome što je opisala žena koja me optužuje — ni njoj, niti bilo kom drugom“, rekao je Kavano.\nKavano je ranije izjavio da je spreman da odgovara na pitanja senatskog Odbora za pravosuđe da bi, kako kaže, „pobio lažne optužbe o događaju pre 36 godina i odbranio svoj integritet“.\nPutin i Tramp „razoružali“ američke vladare iz senke (video)\n22 Septembar 2018, 17:38\nBela kuća i dalje podržava imenovanje 53-godišnjeg sudije za mesto u najvišem sudu zemlje, navodeći da mu veruje da nije učestvovao u incidentu za koji je optužen.\nTramp je juče za Kavanoa rekao da je „džentlmen s besprekornom reputacijom“.\nAmerički predsednik je predložio sudiju Kavanoa za mesto u Vrhovnom sudu sa kojeg je u penziju otišao sudija Entoni Kenedi.\nRepublikanski senatori pokušavaju da potvrde nominaciju Kavanoa do 1. oktobra, kada sud počinje novo zasedanje. Drugi rok im je pre 6. novembra, kada će biti održani izbori za Kongres, jer žele da pokažu biračima kako su ispunili obećanje iz kampanje i u Vrhovni sud postavili još jednog konzervativnog sudiju, prenosi „Glas Amerike“.\nKristin Blejzi Ford je za „Vašington post“ rekla da ju je Bret Kavano seksualno napastvovao na jednoj zabavi, kada je imala 15, a on 17 godina.


MLS | EXING :: Dizel elektricni Agregati : EEX Oprema : Agregati : Banke : Poslovni centri : Hoteli : Hale : Aerodromi : Snaga KVA\nKontrola letenja Srbije i\nZa potrebe Kontrole letenja Srbije i Crne gore i objekta Elektroenergetska stanica � BEOGRAD; SURČIN, u 2011. godini isporučena su dva dizel agregata tip X880C, snage 880kVA u potpunoj redudansi što obezbeđuje potpunu pouzdanost u napajanju sistema.\nZa potrebe beogradskog kanalizacionog sistema u 2010. godini isporučena su tri dizel agregata:\n1. KCS Ušće tip J300K u ISO kontejneru.\n2. KCS Dorćol tip J300 KIV\n3. KCS Čukarica tip J400K u ISO kontejneru.\nZa potrebe Kontrole letenja Srbije i Crne gore i objekta Elektroenergetska stanica � BEOGRAD; SURČIN, u 2008. godini isporučena su dva dizel agregata tip P700, snage 700kVA u potpunoj redudansi što obezbeđuje potpunu pouzdanost u napajanju sistema.\nZgrada, najvišeg poslovnog objekta A klase na Balkanu, poslovnog centra UŠĆE, visoka 141 metar, 25.000 kvadratnih metara poslovnog prostora, opremljena je i sa dva SDMO dizel agregata tip X1100K i GS500, snage 1100kVA i 550kVA.\nDva dizel agregata tip X1100K i V550K, snage 1100 kVA i 550kVA, isporučeni za najveći šoping centar u Srbiji i regionu, UŠĆE Shopping Center. Isporučeni agregati obezbeđuju potpunu sigurnost u snabdevanju električnom energijom celog tržnog centra na čijih četiri nivoa i 50.000 kvadratnih metara se nalazi 150 ekskluzivnih prodavnica, restorana, barova, igraonica, supermarket i multipleks bisoskopom sa 11 bioskopskih sala, kuglana i igre na sreću.\nZa potrebe beogradskog kanalizacionog sistema u 2007. godini isporučena su tri dizel agregata: 1 x J400K, snage 400kVA za potrebe KCS Železnička stanica i 2 x J300K u ISO kontejneru 20“, snage 300kVA za potrebe KCS Batajnica i Zemun polje.


Tanjug 4. decembra 2021. 17:47\nBEOGRAD – Beogradski rok bend “Električni orgazam” otkrio je da će njhovi gosti na predstojećem koncertu 9. decembra u Kombank Dvorani biti članovi benda “YU Grupa”, “Artan Lili” i “Partibrejkers”.\nKao što je i najavljeno, posle skoro dve godine od odlaganja usled pandemije, konačno su se stekli uslovi da se koncertno obeleži 40 godina postojanja “Električnog orgazma”, kako i dolikuje ovako značajnom jubileju.\nČuveni bend je za tu priliku odlučio da okupi mnoge kolege i muzičare koji su ih pratili tokom svih ovih decenija.\n„Uspeli smo da okupimo sve generacije muzičara na ovom slavljeničkom koncertu. Jako nam je drago što će tu biti naše drage kolege iz “YU Grupe” – Žika i Dragi Jelić, Anton iz “Partibrejkersa”, kao i Jovec iz originalne postave “Orgazma”. Tu su nam i mlađi prijatelji, koji će u jednom trenutku sa nama podeliti binu i slavljenički momenat: Bojan i Romana Slačala iz benda Artan Lili“, otkrio je Srđan Gojković Gile, frontmen rok sastava, a najavio je i još jednu važnu gošću.\n„Posebno nam je drago što će sa nama te večeri biti i Duca Marković, koja će otvoriti slavljenički koncert u Kombank dvorani 9. decembra. Duca je bila prisutna baš te večeri kada je bend nastao u kafani ,,Mornar“, a posle koncerta makedonske grupe “Leb i Sol”, koji smo prethodno zajedno posetili upravo u Domu sindikata, kako se tada zvala Kombank dvorana“, dodaje Gile podsetnik kada je njihoV bend osnovan, 13. januara 1980. godine.\nBend za slavljenički koncert u Beogradu priprema i ekskluzivni repertoar na kome će se pored najvećih hitova naći i neke pesme koje dugo nisu svirali u prestonici, ali i poseban blok pesama posvećen kultnom albumu ,,Paket aranžman“ (1981).\nPored svoje tri pesme sa najvažnije novotalasne kompilacije ,,Krokodili dolaze”, „Zlatni papagaj” i „Vi”, Električni orgazam će prvi put u karijeri odsvirati i neke pesme grupa “Idoli” i Šarlo akrobata”, koje su se našle na ovoj antologijskoj ploči.\nBiće to jedinstvena prilika za sve muzičke ljubitelje da čuju svoje omiljene pesme uz koje su odrastali, a koje njihovi originalni autori, nažalost, više nikada neće odsvirati.\nGrupa “Električni orgazam” dobitnik je i ovogodišnje muzičke nagrade „GODUM” za najbolju rok grupu 2020. godine.\nOvo značajno priznanje im je nedavno dodelilo Udruženje muzičara džeza, zabavne i rok muzike Srbije.\nBudući da su i dalje na snazi zdravstvene preventivne mere, posetiocima koncerta biće neophodan digitalni zeleni sertifikati koji mogu biti u digitalnom formatu u telefonu ili odštampani na papiru.


Bivši trener Barselone Pep Gvardiola neće odlučivati o nastavku karijere pre Nove godine, potvrdio je njegov agent.\nTrofejni stručnjak bio je povezivan sa aktuelnim evropskim prvakom Čelsije u julu i novembru, pre angažovanja i nakon otpuštanja Roberta Di Matea, ali je ostao nepokolebljiv u želji da jednu godinu ostane van fudbala.\nNjegov agent Djozep Marija Orobig nije isključio mogućnost da Gvardiola produži boravak u Njujorku, gde je na odmaru sa porodicom.\n"Bio sam s njim pre 15 dana i rekao mi je da pre januara ili februara neće odlučiti na čijoj klupi će sedeti sledeće sezone. Nije bitno šta se dešava, pre tog vremena neće preduzimati nikakve korake u vezi angažmana sa nekim klubom ili nacionalnom reprezentacijom", izjavio je Orobig brazilskom sportskom listu "Lance".\nPored Čelsija, brojni veliki klubovi zainteresovani su da ih sa klupe vodi dokazani stručnjak, ali i pojedini nacionalni timovi.\n"On sam će odlučiti o daljoj budućnosti, jer je jaka ličnost. Gvardiola sada odmara sa porodicom, uz čitanje i gledanje fudbala, a u januaru će početi da razmišlja o tome koga će trenirati naredne sezone", poručio je Orobig.


- Mislim da ćemo se dogovoriti, poverićemo privrednim subjektima da odgovarajući rad dovedu do kraja. Naći ćemo takvo rešenje, koje će biti prihvatljivo za naše srpske partnere, rekao je Putin na početku sastanka sa srpskim predsednikom u rezidenciji Bočarov ručej u Sočiju, prenosi Sputnjik.\nKako navodi Tas s, ruski predsednik je rekao da se odnosi dve zemlje razvijaju u svim pravcima uprkos pandemiji korona virusa.\n- Pred nama je obilje pitanja koja treba da razmotrimo. Ipak, uprkos izazovima koje je donela pandemije, veze dve zemlje ne samo da su održane, već su se razvile u svim pravcima, istakao je Putin, prenosi Tanjug.\nVUČIĆ SE SASTAO SA PUTINOM Dvojica predsednika u Sočiju, počeo susret iza ZATVORENIH VRATA, spremni i pokloni (FOTO, VIDEO)\nSastanak predsednika Rusije i Srbije trajao je duže nego što je bilo predviđeno, saznaje Tanjug iz delegacije predsednika.\n- Ako smo u 2020. godini, pandemijskoj godini, imali pad trgovine, onda je ove godine rast već preko 20 odsto, u samo devet meseci ove godine. To znači da ćemo ne samo prevazići recesiju iz 2020. godine, već ćemo takođe povećati obim trgovine, poručio je ruski predsednik, prenosi Tanjug.\nObratio se i predsednik Vučić\n- Posle tri sata produktivnih i dobrih razgovora sa predsednikom RF Vladimirom Putinom, zahvalio sam na gostoprimstvu i dobio potvrdu da će sledeće godine posetiti Beograd i Srbiju, napisao je Vučić na Instagram profilu "budućnostsrbijeav".


By\tePodunavlje Februar 24, 2018\t0\nProvera javnih nabavki, koje je u "Čistoći" sa lažnom diplomom i uzurpiranim faksimilom uplašenog direktora naređivao i sprovodio Petar Disić zvani "bokser", miljenik gradonačelnice Jasne Avramović, dovela je do činjenica koje mu garantuju ozbiljnu kaznu.\nJapanski traktor Kubota JKP "Čistoća" je 2015. godine platila 5 miliona dinara zajedno sa priključnim mašinama. Ali, priključna mašina nikada nije korišćena, jer ima graničnik koji ne dozvoljava prilaz ivičnjacima, gde se prljavština najviše i zadržava, a nema ni mlaznice za vodu, pa podiže prašinu na pešake.\nPrimera radi, Belorus traktor sa priključima, koji za ovakve poslove čišćenja koristi većina komunalnih preduzeća u Srbiji, u isto vreme kada je "Čistoća" kupila "japanca", koštao je oko dva miliona dinara manje.\nZanimljiva je i nabavka manjeg kamiona smećara marke Mercedes, koji je takođe plaćen 5 miliona dinara, što je par miliona više od njegove tadašnje realne vrednosti. Te 2015. godine "Čistoća" je kupila i buldožer i na desetine kontejnere, a najavljivali su i 100 zelenih ostrva kako bi Smederevci na svakom koraku imali kontejnere za selekciju otpada.\nDa podsetimo, ugostiteljskom tehničaru Disiću se na teret stavlja i da nije vratio razliku u platama koje je primao kao zamenik direktora "Čistoće" sa falsifikovanom diplomom zbog koje je pravosnažno osuđen.\n« SLUČAJ DISIĆ: Lažna diploma istragu skrenula i na javne nabavke "Čistoće" U Tutinu uhapšeni pljačkaši iz Smedereva i Beočina »


Francuski ministar: Pariz odbija poslušnost Americi - Sputnjik Srbija\n08:41 29.03.2019 (osveženo 09:15 29.03.2019) Preuzmite kraći link\nFrancuska neće ispunjavati zahteve koje bi Vašington mogao da joj postavi u okviru eksteritorijalne primene američkog zakona, izjavio je francuski ministar ekonomije i finansija Bruno le Mer u intervjuu listu „Figaro“.\n„Naš politički suverenitet zavisi od tehnološkog suvereniteta. Francuska odbija da se potčinjava (Americi i Kini). Umesto toga, Evropa želi da bude lider“, rekao je Le Mer.\nEvropa, dodao je ministar, zna da SAD postaju „sve teži partner“, dok se „kineski gigant“ učvršćuje na međunarodnoj sceni. U vezi s tim, uveren je on, Evropa treba da se etablira kao „nezavisna, suverena sila koja štiti i investira u sopstvene tehnologije“.\nRanije je predsednik Francuske Emanuel Makron izrazio ideju formiranja evropske vojske, nezavisne od SAD. On je predložio formiranje Evropskog saveza za bezbednost, revidiranje Šengenske zone, formiranje pogranične policije, otvaranje evropske kancelarije za davanje azila i agencije za zaštitu demokratije.


NIS unapredio poslovne rezultate, nastavljen razvoj kompanije\nTanjug 28. jula 2021. 13:56\nBEOGRAD – Naftna indsutrija Srbije (NIS) je u prvih šest meseci 2021. godine imala neto dobit od 6,08 milijardi dinara, a prihod od prodaje je iznosio115,7 milijardi dinara, što je za 35 odsto više nego u istom periodu prošle godine, saopštila je ta kompanija.\nNIS u prvom poplugodištu 2021. poslovao pod uticajem posledica pandemije, navodi se u saopštenju te kompanije, a u fokusu su bili unapređenje efikasnosti poslovanja, finansijska disciplina i investicije u ključne razvojne projekte, što je znatno unapredilo finansijske rezultate u poređenju sa istim periodom prošle godine, navodi se u saopštenju te kompanije.\nBoljim rezultatima NIS-a, navodi se, doprineli su i povoljniji makroekonomski parametri, pre svega oporavak privrednih aktivnosti i rast potrošnje naftnih derivata.\nTrend rasta zabeležila je i vrednost nafte, pa je tako prosečna cena nafte tipa Brent u izveštajnom periodu iznosila 64,9 dolara po barelu, što je 63 odsto više u poređenju sa uporednim izveštajnim periodom prošle godine.\nNeto dobit NIS Grupe za prvih šest meseci 2021. godine je 6,08 milijardi dinara, što je znatno bolji rezultat od prošlogodišnjeg, kada je u istom periodu zabeležen gubitak od 10,2 milijarde dinara, navodi se u saopštenju.\nIstovremeno, pokazatelj EBITDA (profit pre plaćanja kamata, poreza na dobit i amortizacije) iznosi 22,22 milijarde dinara, što je povećanje od gotovo 10 puta u poređenju sa istim periodom prošle godine kada je taj pokazatelj iznosio 2,3 milijarde dinara.\nTokom prvih šest meseci zabeležen je rast prihoda od prodaje od 35 odsto u odnosu na isti period 2020. godine i oni iznose 115,7 milijardi dinara.\nNIS je u ovom izveštajnom periodu zabeležio značajno poboljšanje pokazatelja operativnog novčanog toka (OCF) koji je na nivou od 14,5 milijardi dinara, odnosno 132 odsto više od prošlogodišnjeg.\nObaveze NIS Grupe po osnovu poreza i drugih javnih prihoda iznose 95,4 milijarde dinara, što je povećanje od 14 odsto u odnosu na prvih šest meseci 2020. godine.\nNIS u saopštenju navodi da je uspeh zabeležen i kod većine operativnih pokazatelja.\nU Rafineriji nafte Pančevo u prvih šest meseci ove godine prerađeno je 1.714 hiljada tona sirove nafte i poluproizvoda, što je pet odsto više u odnosu na isti period 2020. godine.\nUkupan promet naftnih derivata u izveštajnom periodu iznosio je 1.768 hiljada tona, što je povećanje od 13 odsto u odnosu na prošlu godinu.\nTakođe, NIS je ostao posvećen daljem razvoju i modernizaciji svoje maloprodajne mreže – otvoren je prvi maloprodajni objekat na novom auto-putu „Miloš Veliki“, Gazprom benzinska stanica „Sokolići 1“.\nU oblasti istraživanja i proizvodnje nafte i gasa, ukupan obim proizvodnje za prvo polugodište ove godine iznosi 589 hiljada uslovnih tona, navodi NIS.\nNIS je, kako dodaje, nastavio i da doprinosi razvoju zajednice u kojoj posluje, pa su u okviru programa društvene odgovornosti „Zajednici zajedno“ potpisani sporazumi sa 12 lokalnih samouprava širom Srbije koji imaju za cilj realizaciju ekoloških projekata u koje će NIS uložiti 107,5 miliona dinara.\nGeneralni direktor NIS-a Kiril Tjurdenjev povodom objavljenih rezultata poslovanja za prvo polugodište 2021. godine naglasio je da kompanija ostaje posvećena razvoju.\n„Uporedo sa konstantnim povećanjem efikasnosti poslovanja sprovodimo i veliki investiocioni program i za šest meseci smo uložili ukupno 8,6 milijardi dinara. Nastavićemo da radimo na unapređenju poslovnih rezultata, uz realizaciju strateških razvojnih projekata. Na taj način učvršćujemo temelje za dalji razvoj kompanije i ostajemo siguran izvor prihoda za akcionare i naše zaposlene, kao i pouzdan partner zajednici u kojoj poslujemo“, rekao je Tjurdenjev.